Πρωτολογία της Ραχήλ Μακρή στην ολομέλεια επί της αρχής του νομοσχεδίου «Νέος τρόπος έκδοσης αδειών δόμησης, ελέγχου κατασκευών και λοιπές διατάξεις (Α΄ 249)» – ΡΑΧΗΛ ΜΑΚΡΗ\nΠρωτολογία της Ραχήλ Μακρή στην ολομέλεια επί της αρχής του νομοσχεδίου «Νέος τρόπος έκδοσης αδειών δόμησης, ελέγχου κατασκευών και λοιπές διατάξεις (Α΄ 249)»\nΡΑΧΗΛ ΜΑΚΡΗ: Κύριε Πρόεδρε, κύριε Υπουργέ, κυρίες και κύριοι συνάδελφοι, με το παρόν νομοσχέδιο που αναφέρεται στην κύρωση της από 31 Οκτωβρίου 2012 πράξης νομοθετικού περιεχομένου «Τροποποίηση της παραγράφου 16 του άρθρου 49 του ν. 4030/2011 «Νέος τρόπος έκδοσης αδειών δόμησης, ελέγχου κατασκευών και λοιπές διατάξεις (Α΄ 249)» και λοιπές διατάξεις του Υπουργείου Περιβάλλοντος, Ενέργειας και Κλιματικής Αλλαγής, διαπιστώνουμε για μία ακόμα φορά την αδυναμία της συγκυβέρνησης να νομοθετήσει με τον ορθό τρόπο και την επιμονή της να περιφρονεί την κοινοβουλευτική διαδικασία, εκδίδοντας πράξεις νομοθετικού περιεχομένου.\nΔυστυχώς, παρ’ όλο που επιδίδεστε με ιδιαίτερο ζήλο σε αυτήν την πρακτική, ακόμη δεν έχετε αναπτύξει την ικανότητα παραγωγής ενός στοιχειώδους ολοκληρωμένου νομοθετήματος. Αναρωτιόμαστε, γιατί πρέπει τα νομοσχέδια να είναι μνημεία προχειρότητας. Θα αποτελούσε ευχάριστη –ομολογουμένως- έκπληξη, εάν καταθέτατε ένα καλοδουλεμένο σχέδιο νόμου.\nΠροφανώς, κατά το στάδιο επεξεργασίας των νομοσχεδίων αλλά και των ευρωπαϊκών οδηγιών από την ελληνική πλευρά, τόσο εσείς όσο και οι προηγούμενοί σας, αναλώνονται στην απόδοση αρνητικών χαρακτηρισμών για το σύνολο του λαού μας. Έθεταν, βέβαια, ως προτεραιότητα την οικονομική αφαίμαξή του. Προφανώς, λοιπόν, δεν είχαν το χρόνο να δώσουν τις κατάλληλες πολιτικές κατευθύνσεις διαπραγμάτευσης και να δυσαρεστήσουν -ενδεχομένως- τους εταίρους-δανειστές μας.\nΌσον αφορά, λοιπόν, την παρούσα πράξη νομοθετικού περιεχομένου, θα ξεκινήσω με τις τροπολογίες. Ξεκινώ με την τροπολογία «αντικατάσταση της παραγράφου 4 του άρθρου 23 του ν. 3983/2011».\nΜε το άρθρο 23, προβλεπόταν ότι απαραίτητη προϋπόθεση για την αναθεώρηση της άδειας δόμησης του γηπέδου ποδοσφαίρου του Παναθηναϊκού στην περιοχή του Ελαιώνα, αποτελούσε η έκδοση άδειας κατεδάφισης των υφιστάμενων αθλητικών εγκαταστάσεων στην περιοχή ανάπλασις Ι, δηλαδή στην περιοχή της Αλεξάνδρας. Δεν προβλεπόταν δηλαδή η διατήρηση των αθλητικών εγκαταστάσεων, καθώς και του γηπέδου στην περιοχή Ι, έως την περαίωση, βέβαια και τη λειτουργία των αντίστοιχων εγκαταστάσεων στην περιοχή ανάπλασις ΙΙ.\nΑυτή η μη πρόβλεψη, δημιουργούσε θέμα αποστέρησης της ιδιοκτησίας στην περιοχή Ι και απώλεια προσόδων λόγω μη αξιοποίησης του γηπέδου και των συνοδών αθλητικών εγκαταστάσεων χωρίς την απαιτούμενη αποζημίωση.\nΜε την προτεινόμενη ρύθμιση, την οποία οι Ανεξάρτητοι Έλληνες στηρίζουμε, καλύπτεται αυτό το νομοθετικό κενό και ελπίζουμε να πάρει το δρόμο της για την κατασκευή του γηπέδου του Παναθηναϊκού.\nΌσον αφορά την τροπολογία -προσθήκη στο σχέδιο νόμου με θέμα «τιμολογιακή πολιτική των υδάτων και λοιπές διατάξεις», θα ζητήσουμε από τον Υπουργό να αποσύρει τη συγκεκριμένη τροπολογία, καθώς δημιουργεί πάρα πολλές ενστάσεις από την πλευρά μας.\nΚατ’ αρχάς τα θέματα που αφορούν τη διαχείριση των υδατικών πόρων είναι ζωτικής σημασίας, είναι πάρα πολύ σοβαρά. Έχουμε επίσης τα ζητήματα των σχεδίων διαχείρισης, τα οποία μετά από έγκρισή τους πρέπει να υποβληθούν στην Ευρωπαϊκή Επιτροπή. Με αυτά έχουμε πρόβλημα και προσφεύγουμε στα ευρωπαϊκά δικαστήρια για τη χώρα μας.\nΩστόσο, θεωρούμε ότι είναι ύποπτη η προσθήκη της συγκεκριμένης τροπολογίας για την εκχώρηση της τιμολογιακής πολιτικής στην Ειδική Γραμματεία Υδάτων του ΥΠΕΚΑ. Αναρωτιόμαστε, μήπως παίρνοντας την τιμολογιακή πολιτική από την ΕΥΔΑΠ, αυτό αποτελεί την κερκόπορτα του ανοίγματος για τη διάλυση της ΕΥΔΑΠ και του περάσματος της διαχείρισης των υδατικών πόρων της χώρας σε χέρια ιδιωτών; Μήπως, λοιπόν, περνώντας την ειδική γραμματεία, αργότερα δημιουργηθεί μια ρυθμιστική αρχή διαχείρισης των υδάτων και έτσι η τιμολογιακή πολιτική ξεφύγει, όπως έχει συμβεί και με την περίπτωση της ΡΑΕ;\nΕπίσης, ερωτηματικά μάς προκαλεί η συγκεκριμένη τροπολογία, γιατί πριν από έξι μέρες –σύμφωνα και με κάποιο δημοσίευμα- ο Διευθύνων Σύμβουλος της εταιρείας ΕΥΔΑΠ κ. Στέλιος Σταυρίδης ανακοίνωσε ότι η διοίκηση της ΕΥΔΑΠ προχωράει στη διαδικασία είσπραξης των τεραστίων χρεών που έχουν οι δήμοι και το δημόσιο και επίσης ότι θα προβεί σε μείωση των τιμολογίων της ΕΥΔΑΠ.\nΕπομένως, δεν μπορούμε να καταλάβουμε πώς γίνεται από τη μια πλευρά να ανακοινώνεται από τη διοίκηση της ΕΥΔΑΠ η μείωση των τιμολογίων και από την άλλη, να μεταφέρεται η διαχείριση τιμολογιακής πολιτικής στην Ειδική Γραμματεία Υδάτων. Γι’ αυτό ζητούμε την απόσυρση της τροπολογίας και ζητούμε το να έρθει σε ένα ολοκληρωμένο νομοσχέδιο, σχετικά με τη διαχείριση των υδατικών πόρων της χώρας.\nΌσον αφορά τα άρθρα, δεν έχουμε παρά να παρατηρήσουμε τα ακόλουθα. Το άρθρο 1, αφορά διατάξεις σχετικά με τη διευκόλυνση των πολιτών στη σύνταξη συμβολαίων. Επίσης, περιέχει υπό τη μορφή νομοθετικού περιεχομένου την απόφαση του Υπουργού ΠΕΚΑ, που είχε εκδοθεί όταν το σύστημα δεν λειτουργούσε με τις κινητοποιήσεις του ΤΕΕ.\nΣας θυμίζω ότι το Τεχνικό Επιμελητήριο Ελλάδος, που έχει αναλάβει όλες τις φάσεις και τη διαδικασία νομιμοποίησης των αυθαιρέτων ακινήτων για λογαριασμό του ΥΠΕΚΑ, είχε θέσει εκτός λειτουργίας το σύστημα ηλεκτρονικής καταχώρησης, εξαιτίας της συνεχιζόμενης απεργίας των μηχανικών. Πράγματι οι μηχανικοί, αντιδρώντας στην αύξηση των ασφαλιστικών εισφορών τους και την υποχρεωτική ένταξη του ταμείου τους στον ΕΟΠΥΥ, βρίσκονταν από τις 8-10-2012 σε συνεχή απεργία.\nΩς απόρροια του απεργιακού αγώνα των μηχανικών, το ΤΕΕ είχε διακόψει τη συνεργασία του με το ΥΠΕΚΑ και δεν επέτρεπε αρχικά μεν την ηλεκτρονική καταχώρηση των δηλώσεων νομιμοποίησης αυθαιρέτων, για την έκδοση των παραβόλων και των προστίμων που είναι η πρώτη φάση, στη συνέχεια δε, την ηλεκτρονική ανάρτηση των σχεδίων και των παραστατικών πληρωμών για την ολοκλήρωση της διαδικασίας νομιμοποίησης των ακινήτων αυτών, που αποτελεί τη δεύτερη φάση, όπως ορίζει ο νόμος και η σύμβαση ΥΠΕΚΑ-ΤΕΕ.\nΗ τραγελαφική αυτή κατάσταση είχε άμεσες επιπτώσεις στον Έλληνα πολίτη, ο οποίος επιθυμεί να νομιμοποιήσει το αυθαίρετό του, να πληρώσει τα παράβολα και τα πρόστιμα που θα του καταλογιστούν και να γλιτώσει έτσι από τον κλοιό της εφορίας. Τώρα όμως αδυνατεί να πράξει οτιδήποτε, όχι εξαιτίας δικής του υπαιτιότητας αλλά καθαρά από ευθύνη του κράτους.\nΕπίσης, υπάρχουν κάποια δημοσιεύματα και ασφαλείς πληροφορίες ότι αναμένεται άμεσα η έκδοση προγραμμάτων πλειστηριασμών ακινήτων διαφόρων οφειλετών προς το ελληνικό δημόσιο.\nΑπό τη στιγμή που ο φορολογούμενος δεν δύναται να είναι νομικά κατοχυρωμένος και δεν μπορεί να καταστεί, αν και το θέλει, φορολογικά ενήμερος, η σπουδή του κράτους να του εκπλειστηριάσει το ακίνητο, με διαδικασίες εξπρές για τα εκκρεμούντα πρόστιμα προς την Πολεοδομία, που έχουν ήδη βεβαιωθεί σε βάρος του στην αρμόδια ΔΟΥ, είναι αντισυνταγματική, απαράδεκτη, προκλητική, απάνθρωπη και δημιουργεί τεράστιο ρήγμα στην κοινωνική συνοχή. Αυτό το θέμα, κύριε Υπουργέ, δεν το έχετε προβλέψει στην παρούσα πράξη νομοθετικού περιεχομένου.\nΩστόσο, με το άρθρο 2, δίνεται η δυνατότητα δίμηνης προθεσμίας για την επίλυση του προβλήματος, για την ηλεκτρονική υποβολή και έκδοση του ειδικού αριθμού αυθαιρέτου, σε περίπτωση αναστολής λειτουργίας του πληροφοριακού συστήματος του ΤΕΕ.\nΕάν ισχύει η δίμηνη προθεσμία για την ηλεκτρονική υποβολή και έκδοση -σε περίπτωση της αναστολής, βέβαια, της λειτουργίας του πληροφοριακού συστήματος του ΤΕΕ- προτείνουν οι Ανεξάρτητοι Έλληνες να ελέγχονται από τις υπηρεσίες δόμησης ή από ελεγκτές δόμησης, προκειμένου να διασφαλιστεί ότι δεν θα υπάρξουν οργανωμένες προσπάθειες εκμετάλλευσης τέτοιων καταστάσεων, όπως για παράδειγμα, η κατασκευή αυθαιρέτων ή παράνομες μεταβιβάσεις, για να μην ανοίξουμε ένα ακόμη παράθυρο στην ανομία.\nΣτο άρθρο 2, η σοβαρή ένσταση είναι ότι δεν καθορίζετε ακριβώς την εξέλιξη του να μην πληρωθεί το πρόστιμο. Και στην περίπτωση που η ιδιοκτησία έχει μεταβιβαστεί σε κάποια εταιρεία του εξωτερικού ή offshore, εκεί τι γίνεται; Ακυρώνεται η πράξη; Πώς διασφαλίζεται το χρηματικό ποσό που έχει επενδύσει ο αγοραστής; Πώς προφυλάσσονται τα συμφέροντα του δημοσίου, εάν η πράξη αφορά ακίνητα του ευρύτερου δημόσιου τομέα;\nΕίναι φανερό, επίσης, στο άρθρο 2 ότι η καταληκτική ημερομηνία της 31-1-2013 είναι πάρα πολύ κοντά και δύσκολα οι πολίτες θα μπορέσουν να εξοφλήσουν έστω και το 30% του προστίμου, λαμβάνοντας υπ’ όψιν τη μεγάλη μείωση των εισοδημάτων και των αποθεμάτων των νοικοκυριών. Πιθανόν, μια παράταση αυτής της ημερομηνίας μέχρι την 31-5-2013 για την ισχύ του ν. 4014/2011 περί αυθαιρέτων, να ήταν χρησιμότερη για τα έσοδα του δημοσίου και την τόνωση της αγοράς.\nΕάν παραμείνει αυτή η ημερομηνία, η οποία λήγει σε δέκα μέρες, πιθανόν να εξυπηρετεί «ημετέρους», προκειμένου να μπορέσουν να μεταβιβάσουν ακίνητα ή να συστήσουν εμπράγματα δικαιώματα, προστατεύοντάς τα ή μεταβιβάζοντάς τα, με στόχο τον απεγκλωβισμό τους διά της πλαγίας οδού ή τέλος, να τα αποπερατώσουν, δίνοντάς τους τη δυνατότητα, που δεν είχαν για να το κάνουν αλλιώς.\nΚύριε Υπουργέ, αν θυμάστε, είχαμε ζητήσει στην επιτροπή να υπάρξει παράταση αυτής της προθεσμίας -η οποία όριζε «η τροποποιηθείσα παράγραφος 11 του άρθρου 24 του νόμου»- και από 31-1-2013 να οριστεί στις 31-5-2013. Αντιθέτως, με την τροπολογία-προσθήκη τροποποιείται η ανύπαρκτη περίπτωση στ΄ της παραγράφου 8 του ιδίου άρθρου, που αναφέρεται στα πρόστιμα και σε παράβολα. Προφανώς, έχει γίνει εκ παραδρομής κάποιο λάθος.\nΕιδικά, λοιπόν, στην παράγραφο 11 του άρθρου 2, τα πρόστιμα πρέπει να διαγράφονται σε μικρές ιδιοκτησίες, μικρότερες των διακοσίων πενήντα τετραγωνικών ανά ιδιοκτησία. Δεν γίνεται καμμία αναφορά στην αναζήτηση αναδρομικών εισφορών από εργοδοτικές εισφορές-ημερομίσθια ΙΚΑ και αν αυτά διαγράφονται οριστικά, για τα αυθαίρετα που εντάσσονται στο ν. 4014, όπως αυτός τροποποιείται με το παρόν. Το επιθυμητό, βέβαια, είναι να μην υπάρχουν πρόστιμα από το ΙΚΑ και να μη ζητούνται αναδρομικά ασφαλιστικές εισφορές για τα ακίνητα που εντάσσονται στο νόμο και έχουν μικρότερη επιφάνεια -μικρότερη των διακοσίων πενήντα τετραγωνικών ανά ιδιοκτησία, για παράδειγμα- ώστε οι μεγαλοπαραβάτες να πληρώνουν εισφορές και έτσι το ΙΚΑ να μη χάνει χρήματα.\nΓενικά, τα παλαιότερα πρόστιμα για μεγαλοπαραβάτες, πρέπει να διατηρούνται με μια εφάπαξ έκπτωση για ολοσχερή εξόφλησή τους, της τάξης του 20%. Στις τελευταίες περιπτώσεις πρέπει να λαμβάνεται υπ’ όψιν η αντικειμενική αξία του αυθαιρέτου, η τοποθεσία κατασκευής και η χρήση. Τουριστικά ακίνητα, για παράδειγμα, έχουν μεγαλύτερη αξία από κατοικίες και μεγαλύτερο προσδοκώμενο όφελος.\nΕπίσης, δεν γίνεται πουθενά αναφορά σε ενδεχόμενη αύξηση του αριθμού των δόσεων πληρωμής του ειδικού προστίμου σε σχέση με τη μείωση, για παράδειγμα, του εισοδήματος της οικογένειας σε συνάρτηση με το 2011 που ξεκίνησε η διαδικασία τακτοποίησης ενός αυθαιρέτου. Πιστεύω πως θα πρέπει να αυξηθούν οι δόσεις, να δοθεί η δυνατότητα πληρωμής ποσοστού 30% επί του προστίμου απευθείας από το σύστημα του ΥΠΕΚΑ -τώρα δεν υπάρχει αυτή η δυνατότητα πληρωμής του 30%- μαζί με το παράβολο της υπαγωγής.\nΕπίσης στην τροπολογία, η παροχή έκπτωσης του 10% επί του συνολικού ποσού του προστίμου, είναι προς τη σωστή κατεύθυνση. Ωστόσο, θα πρέπει να θεσπιστούν και εισοδηματικά κριτήρια, ώστε να μην υπάρχει διαχωρισμός και έτσι να φτάσουμε, ένας ιδιοκτήτης μιας πολύ μικρής ιδιοκτησίας, όπως για παράδειγμα, ενός αυθαιρέτου πενήντα τετραγωνικών και ένας ιδιοκτήτης που έχει ένα αυθαίρετο, για παράδειγμα, σε μια περιοχή σαν την Εκάλη -που μπορεί να είναι χιλίων πεντακοσίων τετραγωνικών- να πάρουν και οι δύο την έκπτωση του 10%.\nΕίχαμε τοποθετηθεί και στην επιτροπή για αυτές τις επιφυλάξεις μας. Ωστόσο, θεωρούμε ότι πρέπει να προχωρήσει, για αυτόν το λόγο και οι Ανεξάρτητοι Έλληνες, στηρίζουμε αυτήν τη συγκεκριμένη πράξη νομοθετικού περιεχομένου.


«Δριμύς ο χειμών αλλά γλυκύς ο Παράδεισος»! | «Δριμύς ο χειμών αλλά γλυκύς ο Παράδεισος»! – Ομοθυμαδόν\nΤότε λοιπόν, σαν άκουσαν το πρόσταγμα (και βλέπε εδώ των ανδρών αυτών το ανίκητο φρόνημα), μετά χαράς πέταξαν κατά γης ο καθένας και τον τελευταίο χιτώνα. Κι όρμησαν προς το θάνατο που αιτία του ήταν το ψύχος, προτρέποντας ο ένας τον άλλο, σαν ν’ άρπαζαν λάφυρα.\nΔεν αποβάλλουμε, έλεγαν, ιμάτιο, αλλά τον παλαιόν άνθρωπο ξεντυνόμαστε, «που φθείρεται κατά τις επιθυμίες της απάτης» (Εφ. 4, 22). Σ’ ευχαριστούμε, Κύριε, που μαζί μ’ αυτό το ιμάτιο αποβάλλουμε και την αμαρτία. Αφού εξ αιτίας του φιδιού ντυθήκαμε (πρβλ. Γεν. 3, 21), ας γδυθούμε χάρη στον Χριστό. Ας μην κρατήσουμε πάνω μας ιμάτια για τον παράδεισο που χάσαμε. Τί ν’ ανταποδώσουμε στον Κύριο; Γδύθηκε κι ο Κύριός μας. Είναι τόσο σπουδαίο για το δούλο να πάθει ό,τι κι ο Κύριος; Άλλωστε και τον ίδιο τον Κύριο εμείς είμαστε που τον γδύσαμε. Γιατί εκείνο το τόλμημα στρατιώτες το έπραξαν. Εκείνοι τον έγδυσαν και «διεμερίσαντο τα ιμάτια» (Ματθ. 27, 35). Λοιπόν, κατηγορία γραμμένη εναντίον μας ας τη σβήσουμε οι ίδιοι.\nΔριμύς ο χειμώνας, αλλά γλυκός ο παράδεισος. Γεμάτο πόνο το πάγωμα, αλλά ευχάριστη η ανάπαυση. Λίγο ας περιμένουμε και θα\nβρεθούμε στη θαλπωρή της αγκάλης του πατριάρχη Αβραάμ. Με μια και μόνη νύχτα, ας κερδίσουμε ολόκληρη την αιωνιότητα. Ας καεί το πόδι, για να κροτεί χορευτικά μαζί με τους αγγέλους αδιάκοπα. Ας πέσει το χέρι, για να έχει θάρρος να υψώνεται δεητικά προς τον Κύριο. Πόσοι από τους συναδέλφους μας στο στρατό έπεσαν στη μάχη για ν’ αποδείξουν την αφοσίωσή τους σε βασιλιά φθαρτό; Κι εμείς, χάρη της πίστης στον αληθινό βασιλιά, θα λογαριάσουμε αυτή τη ζωή; Πόσοι υποβλήθηκαν στο θάνατο των κακοποιών, αφού καταδικάσθηκαν για τα εγκλήματά τους; Κι εμείς, για χάρη της δικαιοσύνης, δεν θα υποφέρουμε το θάνατο;\nΑς μην πλαγιοδρομήσουμε, συνάδελφοι, ας γυρίσουμε τις πλάτες στο διάβολο. Σάρκες είναι ας μη τις λυπηθούμε. Αφού οπωσδήποτε θα πεθάνουμε μια μέρα, ας πεθάνουμε για να ζήσουμε. «Ας γίνει η θυσία μας ενώπιόν σου» (Δαν. 3, 40), Κύριε. Κι ας μας δεχθείς σαν «θυσία ζώσα» (Ρωμ. 12, 1), ευάρεστη σε σένα, καθώς μας κατακαίει αυτό το ψύχος.\nΩραία η προσφορά. Νέο το ολοκαύτωμα, που πραγματοποιείται όχι με φωτιά, αλλά με το ψύχος.\nΑυτά τα στηριχτικά λόγια ανταλλάσσοντας μεταξύ τους κι ο ένας τον άλλο προτρέποντας, έμοιαζαν με προχωρημένο τμήμα σε ώρα πολέμου κι έτσι έκαναν να περνά η νύχτα τους, υπομένοντας με γενναία καρδιά τα παρόντα, δοκιμάζοντας χαρά για τα ελπιζόμενα και καταγελώντας τον εχθρό.\nΚι ένα ήταν όλων το τάμα: Σαράντα μπήκαμε στο στάδιο κι οι σαράντα ας στεφανωθούμε. Κύριε. Ας μη χαλάσει τον αριθμό ούτε ένας. Είναι αριθμός τιμημένος. Τον τίμησες με τη νηστεία των σαράντα ημερών. Μέσ’ απ’ αυτόν, ο νόμος σου εισήλθε στον κόσμο. Ο προφήτης Ηλίας, αφού με τη νηστεία σαράντα ημερών εκζήτησε τον Κύριο, τέλος πέτυχε να τον δει. Και το μεν τάμα εκείνων αυτό ήταν. Ένας όμως από τον αριθμό τους λύγισε μπροστά στη δοκιμασία, λιποτάχτησε κι έφυγε, αφήνοντας απαρηγόρητο πένθος στους αγίους. Μα ο Κύριος δεν άφησε απραγματοποίητη την παράκλησή τους. Γιατί εκείνος που του είχε ανατεθεί η επιτήρηση των μαρτύρων, βρισκόταν πλησίον τους και θερμαινόταν σ’ ένα χώρο καταυλισμού, αναμένοντας τί θα συμβεί, έτοιμος να υποδεχθεί όσους στρατιώτες θα κατέφευγαν τυχόν εκεί. Αφού κι αυτό είχε προνοηθεί, να υπάρχει εκεί κοντά λουτρό, που να υπόσχεται γρήγορη τη βοήθεια σε όσους θ’ άλλαζαν γνώμη. Αυτό όμως που επινόησαν με κακό σκοπό οι εχθροί, να βρουν δηλαδή τέτοιο τόπο για το μαρτύριο, ώστε η έτοιμη παρηγορία να παραλύει τη σταθερότητα των αγωνιστών, αυτό ακριβώς ανάδειξε λαμπρότερη την υπομονή των μαρτύρων.\nΓιατί καρτερικός δεν είναι όποιος στερείται τα αναγκαία, αλλά εκείνος που υπομένει τις δοκιμασίες ενώ γύρω του είναι άφθονες οι απολαύσεις.\nΜεγάλου Βασιλείου,απόσπασμα από την ομιλία του στους αγίους σαράντα μάρτυρες\n← Η Διαθήκη της Μάνας…\nΟΙ ΟΡΘΟΔΟΞΟΙ ΘΑ ΣΥΓΚΡΟΥΣΤΟΥΝ ΜΕ ΤΟΥΣ ΝΑΤΟΪΚΟΥΣ →


Λωτός από προστατίτιδα - Διάχυτη ετερογένεια του προστάτη\nΛωτός από προστατίτιδα\nΠως να οριμάσουμε γρήγορα εναν λωτό; ακτινοθεραπεία προστάτη καθώς περνά\nΠοσοστό προστατίτιδα των λευκοκυττάρων στο Proscar προστατικού αδενώματος, πάρτε το χυμό του προστάτη ασυμπτωματική φλεγμονώδης θεραπεία προστατίτιδα. Λειτουργία παρακέντηση με προστατίτιδα πέτρες θεραπεία προστατίτιδα, Τι κεριά για τη θεραπεία του προστάτη θεραπεία για προστάτη.\nΕίμαι Λωτοφάγος! Λέτε να ξεχάσω; προστάτη αρσενικό μασάζ τελειώνει\nΗλεκτρόδια για τη θεραπεία προστατίτιδα διάλυση των λίθων από τον προστάτη, NSP προστατίτιδα θεραπεία του καρκίνου της θεραπείας του προστάτη. Υπηρεσίες μασάζ προστάτη μασάζ μασάζ στον προστάτη σε ENEA, prostatilen αμπούλες των τιμών Ufa ΒΡΗ απομακρύνεται ως ένα.\nΛΩΤΟΣ - KAKI- DIOSPYROS KAKI ΑΕΙΦΟΡΙΑ συσκευή για την θεραπεία της προστατίτιδας και αδένωμα\nΧρωμογρανίνη και καρκίνο του προστάτη ανατομία του ανδρικού προστάτη, ποια βότανα θεραπεία της προστατίτιδας χυμό ντομάτας σε προστάτη. Πώς μασάζ του προστάτη κατά τη σύλληψη θεραπεία του προστάτη των ανδρών κύστη λαϊκές θεραπείες, μικροσκόπιο του προστάτη τιμή χυμού Κινέζοι patches για προστατίτιδα.\nH KAΛΥΤΕΡΗ ΜΑΡΜΕΛΑΔΑ - Συνταγή προστατίτιδα και η επίδρασή της στην αντίληψη\nΕξέταση του βίντεο του προστάτη δισκία για τη θεραπεία του αδενώματος και προστατίτιδα, θεραπεία της προστατίτιδας λαϊκής μεθόδους κριτικές vitaprost Fort Ρωσία τιμών. Συμπτώματα της καλοήθους υπερπλασίας του προστάτη στους άνδρες και πατάτες από προστατίτιδα, ποδήλατο προστατίτιδα επιβλαβείς Η σωστή doksazolin πώς να πάρει rreduprezhdeniya προστατίτιδα.\nΒιολογικη λα'ι'κη Αγορα .Αγιου Παντελεημονα στο Βοτση-Καλαμαρια,Θεσσαλονικη!.Λωτοι! αν είναι δυνατόν να χρησιμοποιηθούν υπόθετα ινδομεθακίνη για προστατίτιδα\nΚαρκίνο του προστάτη δυσκοιλιότητα vitaprost forte είναι ένα αντιβιοτικό, πώς να αντιμετωπίζει μια κύστη του προστάτη τι να φάνε στη χρόνια προστατίτιδα. Πυώδη προστατίτιδα θεραπεία τιμές uno Prostamol στο Χάρκοβο, γκέι μασάζ του προστάτη Levofloxacin ενισχύεται από προστατίτιδα.\nΛΩΤΟΣ - LOTUS προστάτη δονητής μασάζ\nΌπως και του προστάτη φωτογραφία μασάζ έγχυση του ρίζες μαϊντανό με συνταγή προστατίτιδα, Βίντεο αρσενικό μασάζ του προστάτη Βίντεο πώς να τη θεραπεία προστατίτιδα σε ένα άκρο. Αδύναμη στύση μετά τη θεραπεία του προστάτη φάρμακα για τη θεραπεία της προστατίτιδας στους άνδρες και τη θεραπεία της, τα οποία πρέπει να ελέγχονται για τον έλεγχο του προστάτη πώς να ξεκινήσει η προστατίτιδα.\nΛωτός. Tο μήλο της Ανατολής. Πώς τρώγεται; χρόνια προστατίτιδα μετά από χλαμύδια\nΤρόπου ζωής με χρόνια προστατίτιδα Προστάτη μασάζ πλάτης βίντεο, ενέσεις θεραπεία για προστατικού αδενώματος χειρουργική επέμβαση για την αφαίρεση τους τρόπους προστατικού αδενώματος. Vitaprost θεραπεία για σχόλια προστατίτιδα έγχυση μαϊντανό προστατίτιδας, Προστάτη των αγροτών μασάζ. βίντεο μασάζ του προστάτη η σύζυγός του ελεύθερου.\nΛωτοί πόνο κατά την αφόδευση προστατίτιδα\nΘεραπεία της προστατίτιδας αποκλειστές ορμονών για τη θεραπεία της προστατίτιδας, που οφείλεται είτε σε προστατίτιδα ξεχωρίζουν λίγο σπέρμα ηλεκτροφόρηση και του προστάτη μασάζ. Για θεραπεία με λέιζερ του προστάτη προστατίτιδα και τα έντερα, ιατρική και κεριά για προστατίτιδα προστάτη μέγεθος αδενώματος.\nΣΗΜΑΝΤΙΚΟ! Το Ρόφημα Που Καθαρίζει Το Έντερο Και Αδυνατίζει! πιο αποτελεσματική θεραπεία της προστατίτιδας φαρμάκου\nΣυλλογή βοτάνων για προστάτη πάνω από την τιμή μετρητή χυμό ντομάτας για τη θεραπεία της προστατίτιδας, κεριά προστατίτιδα φαρμακεία το μυστικό του προστάτη πριν από την ανάλυση. Θεραπεία της καλοήθους υπερπλασίας του προστάτη προστάτη μασάζ στο σπίτι με τη σύζυγό του σε απευθείας σύνδεση, αίμα στα ούρα λόγω του προστάτη μπορείτε να αυνανίζονται με αδένωμα του προστάτη.\nΛωτός, το λουλούδι καθαρισμού και αποκατάστασης Γιατρός μασάζ ουρολόγο του προστάτη\nΚύστη στον προστάτη επικίνδυνο προστάτη ιατρικός όρος, Ο σύζυγός κάνει μασάζ του προστάτη άσκηση μετά την αφαίρεση του προστατικού αδενώματος. Η αιτία του αδενοκαρκινώματος του προστάτη κόκκινο βάμμα ρίζας από προστατίτιδα, Η σύγχρονη θεραπεία της προστατίτιδας ασκήσεις γιόγκα από προστατίτιδα.\nΤο οκτάκτινο αστέρι των αρχαίων Μακεδόνων στο εσωτερικό του λωτού. Prostamol τιμών σε Κρασνοντάρ\nΑλλαγές που σχετίζονται με την ηλικία προστατίτιδα κεριά προστατίτιδα, το οποίο πρέπει να περάσει εξετάσεις για τον καρκίνο του προστάτη θεραπεία του προστάτη για την τιμή τους άνδρες. Ενέσεις για φάρμακα όνομα του προστάτη η τρίχα μπορεί να πέσουν έξω από τον προστάτη, πώς να γρήγορα να απαλλαγούμε από τον πόνο της προστατίτιδας συνταγές των αντιβιοτικών για προστατίτιδα.\n05. TsekosFee - ΑΣΠΡΟΣ ΛΩΤΟΣ μύκητες στον αδένα του προστάτη\nProstamol uno εφαρμογή βίντεο του χρήστη Η δυσκοιλιότητα προκαλεί τον προστάτη, προστατικού αδενώματος δυσκοιλιότητα φάρμακα για τη θεραπεία της χρόνιας βακτηριακή προστατίτιδα. Ρίγος στον προστάτη που είναι τα αποτελέσματα της νόσου του προστάτη αδένα, χειρουργική επέμβαση για καρκίνο του προστάτη στη Μόσχα του φόρουμ προστατικού αδενώματος.\nΑΠΟ ΤΗΝ ΠΟΛΗ ΕΡΧΟΜΑΙ: Επ. 9 - Μαρμελάδα απο λωτό μέσα μαζικής ενημέρωσης μασέρ πώληση του προστάτη\nΤα συμπτώματα του καρκίνου του προστάτη βαθμού 4 προστάτη κουπόνι μασάζ, θεραπεία του προστάτη των ανδρών κύστη λαϊκές θεραπείες καλό φάρμακο για τη θεραπεία του προστατικού αδενώματος. Πώς να το κάνουμε προστάτη ρολόι βίντεο μασάζ σε απευθείας σύνδεση οξεία προστατίτιδα θερμοκρασία, πώς η λειτουργία διαγραφής για προστάτη αν είναι δυνατόν να κάνει αιμοκάθαρση για τον καρκίνο του προστάτη.\nChef στον αέρα - 07/12/2012 θεραπεία της ανάκτησης στύσης προστατίτιδας\nΕστιακή ίνωση, χρόνια προστατίτιδα μενού μετά την επέμβαση προστάτη, μεταχείριση των ανθρώπων της προστατίτιδας Cialis καλοήθη υπερπλασία του προστάτη. Κατσικίσιο γάλα από προστατίτιδα ανάκτηση ισχύ στην εκτομή του προστάτη, παρακολουθήσετε ερωτικό μασάζ του προστάτη Επιπλοκές μετά από χειρουργική επέμβαση για καρκίνο του προστάτη.\nΛΩΤΟΣ - 14 Λόγοι Να Τρώτε Κάθε Μέρα! παντελόνι από προστατίτιδα\nΦαρμακευτικές ιδιότητες Prostamol uno πώς να κάνετε μασάζ ίδιο τον προστάτη, προστατίτιδα και μαγνήτες μη στεροειδή αντιφλεγμονώδη φάρμακα για τη θεραπεία της προστατίτιδας. Αυτό βοηθά προστατίτιδα λαϊκές θεραπείες ουρολογικών γύψο σε προστατικού αδενώματος, θεραπεία της προστατίτιδας προτείνουμε Βότανα για τη θεραπεία της προστατίτιδας.\nΛωτός grill&more - Έδεσσα - teplo-holodno.ru επιλογή χυμό προστάτη αυθόρμητα\nΟποιαδήποτε συμπτώματα του καρκίνου του προστάτη θεραπεία του προστάτη μη συμβατικές μεθόδους, καλύτερος τρόπος για τη θεραπεία της προστατίτιδας μπορεί να ταιριάξει υπογάστριο προστατίτιδα. Τσεμποξάρι κλινική για τη θεραπεία της προστατίτιδας πώς να κάνει μια επέμβαση για την αφαίρεση του προστατικού αδενώματος, Θερμά λουτρά βοηθήσει με προστατίτιδα γιατί η θερμοκρασία μετά τη λειτουργία καλοήθη υπερπλασία του προστάτη.\nΠολλαπλασιασμός φυτών με μόσχευμα @ teplo-holodno.ru θεραπεία με λέιζερ της ΒΡΗ\nΜασάζ του προστάτη, αν οι πέτρες στον προστάτη υπερηχογράφημα εικόνα της διάχυτης αλλαγές στον προστάτη, η ηλικία στην οποία αρχίζει προστάτη υπόθετα και δισκία vitaprost την τιμή Κριτικές ανάλογα. Προστατίτιδα και μαγνήτες πώς να τη θεραπεία της προστατίτιδας βίντεο στο σπίτι, περίοδο αποκατάστασης μετά την επέμβαση για την αφαίρεση του προστάτη επεξεργασία vezikulita σόδα.\n✅ Λωτός: Η θαυματουργή τροφή με την απίστευτη γεύση! ανάλυση στον προστάτη ως χυμός\nΠου υποβλήθηκαν σε χειρουργική επέμβαση για τον προστάτη αδένα Προστάτη μασάζ με τα χέρια του, πώς να κάνει φωτογραφία, προστατίτιδα πόνο συχνή ούρηση όπου στη Μόσχα για να αγοράσει το τσάι μοναστήρι από προστατίτιδα. Θεραπεύσει τον αθλητισμό προστάτη σχόλια βικαλουταμίδη για τον καρκίνο του προστάτη, όπου για τη θεραπεία προστατίτιδα στο Ομσκ κεριά από τα ναρκωτικά καλοήθη υπερπλασία του προστάτη χωρίς χειρουργική επέμβαση.\nSmoothie μονοφαγιας!!Ωριμος Λωτος!! ασβεστοποίηση του προστάτη\nΛέιζερ ιατρική προστάτη ότι μπορείτε να πιείτε για την πρόληψη της προστατίτιδας, κατά τη διάρκεια του προστάτη μασάζ δεν διατίθεται βίντεο πώς να χρησιμοποιούν ένα μασάζ του προστάτη. Πλάνα δράσης prostatilen συμπτώματα προστατίτιδα και θεραπεία Prostamol uno, δοκιμές για την ανίχνευση της προστατίτιδας με UB ρ-προστάτη.\nΛΩΤΟΣ - ΕΝΑ ΥΠΕΡΟΧΟ ΚΑΙ ΘΡΕΠΤΙΚΟ ΦΡΟΥΤΟ !!! οι επιδράσεις των Radiology προστάτη\nΨευδαργύρου μασάζ προστάτη αλοιφή γυναίκα μασάζ στο προστάτη, αφαίρεση της τιμής αδένα του προστάτη δισκία από προστατίτιδα nolitsin. Πώς να κάνετε μασάζ στη χρόνια προστατίτιδα αλκοόλη και θεραπεία του καρκίνου του προστάτη, το οποίο αντιβιοτικό είναι καλύτερο για τη θεραπεία της προστατίτιδας κεριά για προστάτη χαμηλού κόστους.\nΚεριά από ουλές στον προστάτη\nΠόνος στην προστατίτιδα που λαμβάνουν\nΌτι χορηγείται στην ουρήθρα για την θεραπεία της προστατίτιδας\nΟ καρκίνος του προστάτη που μπορεί να φάει και τι όχι\nΠιθανότητες να μείνει έγκυος αν ο σύζυγός προστατίτιδα της\nΌπου κάνει μασάζ του προστάτη\nLongidaza κεριά προστατίτιδα γιατροί κριτικές\nΟι τιμές του προστάτη μασάζ στο Κίεβο


Κυκλοφοριακό κομφούζιο στους δρόμους της Αθήνας – Τα σημεία με τα μεγαλύτερα προβλήματα | Η ΚΑΘΗΜΕΡΙΝΗ\n20.12.2019 • 16:15\nΣτο «κόκκινο» βρίσκονται κεντρικές οδικές αρτηρίες στην Αθήνα.\nΕιδικότερα, μποτιλιάρισμα παρατηρείται στην Αθηνών-Λαμίας (Αθηνών έως κόμβος Καλυφτάκη -έξοδος), στην Αθηνών-Λαμίας (κόμβος Καλυφτάκη έως Αθηνών-είσοδος), στη Λ. Κηφισού (από παραλιακή εως Αθηνών) και στη Λ. Κηφισού (από Αθηνών έως παραλιακή-κάθοδος).\nΣημειώνεται ότι την κατάσταση έχει επιδεινώσει τροχαίο ατύχημα στην Αθηνών-Λαμίας στο ύψος της Νέας Φιλαδέλφειας.\nΣημειωτόν κινούνται επίσης τα οχήματα και στη Μεσογείων, στην Κατεχάκη στο ρεύμα από και προς Ηλιούπολη, στην άνοδο και κάθοδο της Λ. Κηφισίας, στην άνοδο και κάθοδο της Β. Σοφίας και στη Βασιλέως Κωνσταντίνου.


Γ.Γ. Ειδικών Φρουρών: Παράσημο αν η υπουργός λέει ότι είμαστε κακοί συνδικαλιστές\n4:07 μμ, Τετάρτη 15 Μάι 2019 4:07 μμ, Τετάρτη 15 Μάι 2019\n«Δεν υπάρχει μηχανισμός ώστε να γίνονται συλλήψεις, ώστε να μπαίνει η αστυνομία στα Εξάρχεια. Καμία πολιτική ηγεσία δεν λέει μην μπαίνεις στα Εξάρχεια, απλώς δεν υπάρχει τρόπος γιατί δεν υπάρχουν δομές στην αστυνομία. Αν μου βρουν τον τρόπο, πολύ ευχαρίστως», δήλωσε στον Realfm 97,8 και στην εκπομπή του Μάνου Νιφλή ο γενικός γραμματέας των Ειδικών Φρουρών της ΕΛ.ΑΣ., Στράτος Μαυροειδάκος.\nΠαράλληλα, τόνισε ότι «αυτοαναιρείται, με αυτό που λέει η υπουργός ''επιχειρεί η αστυνομία'', μας επιβεβαιώνει απόλυτα. Στην Ηλιούπολη, το περιπολικό μπορεί να πάει στην κεντρική πλατεία, θα δείτε και την ομάδα ΔΙΑΣ εκεί. Στα Εξάρχεια, μπορεί το περιπολικό του Α.Τ Εξαρχείων να πάει; Όχι . Μόνο επιχείρηση γίνεται με 300 επίλεκτους κομάντος είτε από την ΟΠΚΕ είτε την ΕΚΑΜ. Στις καταλήψεις της Ζαϊμη θα δείτε άνδρες της ΕΚΑΜ. Και στο Κόσοβο αν πάτε, θα δείτε τέτοια σκηνικά. Επιχειρήσεις τύπου στρατιωτικού χαρακτήρα».\n«Πετάμε την μπάλα στην κερκίδα, λέμε ότι φταίνε οι συνδικαλιστές. Είναι παράσημό μας αν η κ. υπουργός λέει ότι είμαστε κακοί συνδικαλιστές γιατί όταν βλέπετε έναν συνδικαλιστή να μην είναι αρεστός στον εργοδότη του, σημαίνει ότι κάνει πολύ καλά το έργο του. Είναι τιμή μας που κάποια υπουργός αριστερής κυβέρνησης λέει εναντίον των συνδικαλιστών για να ρίχνει την μπάλα στην κερκίδα. Ωραίο είναι να λέει η υπουργός τα δικά της, εγώ τα δικά μου αλλά όταν κινδυνεύει η ζωή αστυνομικού, έχω ιερό καθήκον και υποχρέωση να λέω την αλήθεια γιατί δεν θα δω μετά κάποιον να χύνει κροκοδείλια δάκρυα πάνω από ένα φορείο», πρόσθεσε.\nΤέλος, με αφορμή τη δήλωση της κ. Γεροβασίλη ότι '' για να κρύψουν την ανικανότητά τους δεν πάνε οι αστυνομικοί στα Εξάρχεια'', ο κ. Μαυροειδάκος υπογράμμισε : «Μπορεί το περιπολικό του Α.Τ Εξαρχείων να φύγει από την Καλλιδρομίου και να σταθμεύσει στην Στουρνάρη να κάνει ελέγχους ; Όχι. Αν μπορεί να το κάνει αυτό, τα παίρνω όλα πίσω. Η ΔΙΑΣ πριν από δύο μέρες πήγε να κάνει αστυνόμευση στα Εξάρχεια, να κυνηγήσει ένα κλεμμένο μηχανάκι στις παρυφές του '' κράτους του Εξαρχιστάν'' και από λάθος μπήκαν στην οδό Ζαΐμη όπου υπήρχαν τριάντα κάτοικοι της ''Μονμάρτης'' με κουκούλες, τους πέταξαν κάτω και τραυμάτισαν τον έναν συνάδελφο. Αυτό είναι μόνο η απάντηση για το αν επιχειρεί η αστυνομία».\nΓ.Γ. Ειδικών Φρουρών: Από θαύμα σώθηκε ο αστυνομικός φρ...\nΓ.Γ. Αστυνομικών Υπαλλήλων: Κάποιοι δεν επιθυμούν να υπ...\nΈνταση στα Εξάρχεια – Αντιεξουσιαστές προχώρησαν σε ανα...\nΠερισσότερα από 155 κιλά κάνναβης κατασχέθηκαν στα Εξάρ...


iPhone notes syncing to Mail.app (...coming soon?)\niPhone notes syncing to Mail.app (…coming soon?)\nPosted On 24/08/2008\t Ananiadis Vasilis 1\nΤο παρακάτω dialog box εμφανίζεται όταν κατά την δημιουργία ενός νέου note, πατήσετε στο πληκτρολόγιο ‘command + b’.\nΣύμφωνα με το dialog box, η μετατροπή του note σε Rich Text, θα έχει ως αποτέλεσμα συσκευές όπως το iPhone να μην μπορούν να το κάνουν edit (!?).\nΣύμφωνα με το TUAW αυτό το dialog box ίσως να αποτελεί ένα σημάδι πως στην επόμενη iPhone Firmware θα υπάρχει η δυνατότητα sync μεταξύ των notes του iPhone και του Mail.app του MacOs!\n24/08/2008 at 22:43\nKαθόλου καινούρια πληροφορία!!!\nΥπάρχει από τον Οκτώβριο του 2007!!!\nΔείτε εδώ: theiPhoneblog και εδώ: Appleinsider


Δυσάρεστα νέα και στον Εθνικό με τον κορωνοϊό, κι άλλες αναβολές - ΓΗΠΕΔΟ\nΑρχική ΚΥΠΡΟΣ Α ΚΑΤΗΓΟΡΙΑ Δυσάρεστα νέα και στον Εθνικό με τον κορωνοϊό, κι άλλες αναβολές\nΔύσκολα είναι τα πράγματα με το θέμα του κορωνοϊού στο κυπριακό ποδόσφαιρο, καθώς μετά τα 20 θετικά κρούσματα που βρέθηκαν στη Νέα Σαλαμίνα, σύμφωνα με νεότερες εξελίξεις σε ανάλογο αριθμό ανέρχονται και τα κρούσματα στον Εθνικό.\nΧθες ανακοινώθηκε ότι ένα άτομο βρέθηκε θετικό στην ομάδα της Άχνας και μετά από τους διαγνωστικούς ελέγχους στους οποίους υποβλήθηκε όλο το ποδοσφαιρικό τμήμα, ο αριθμός των θετικών ανέβηκε αισθητά. Ανέβηκε σε διψήφιο αριθμό.\nΌπως είναι αντιληπτό, ο απογευματινός (19:00) αγώνας του Εθνικού με τον Άρη για το κύπελλο δεν θα διεξαχθεί – όπως ενημέρωσε επίσημα και η ΚΟΠ -, ενώ είναι αμφίβολο εάν θα διεξαχθεί το παιχνίδι της 5ης αγωνιστικής με αντίπαλο την Ανόρθωση.\nΠροηγούμενο άρθροΑπόλλων και Ομόνοια με αμέτρητες στοιχηματικές επιλογές, 0% γκανιότα* και Cash Out από την Stoiximan!\nΕπόμενο άρθροΖητούνται ηρεμία και συγκέντρωση – Λίγες αλλαγές από Τιμούρ


«Το αγόρι μου έχει πάει με 10 γυναίκες και εγώ δεν μπορώ να το αποδεχτώ» - Queen.gr\n«Το αγόρι μου έχει πάει με 10 γυναίκες και εγώ δεν μπορώ να το αποδεχτώ»\nΠόσες πρώην είναι αρκετές άραγε;\n"Με το αγόρι μου είμαστε μαζί περίπου ένα χρόνο και είναι ο πρώτος άντρας που έχω κάνει σεξ. Εγώ είμαι 19 ετών, εκείνος 25 και έχει περισσότερες εμπειρίες από μένα. Έχει πάει περίπου με 8 -10 γυναίκες, πράγμα που για εμένα είναι εξωφρενικό! Προσπαθώ να το αποδεχτώ και να πείσω τον εαυτό μου πως αυτά που έγιναν πριν ήταν πριν από μένα , αλλά μάταια. Μπορεί να κάνουμε οτιδήποτε και με το που κάνω αυτές τις σκέψεις γίνομαι χάλια. Νιώθω μεγάλη ανασφάλεια για αν αυτές ήταν καλύτερες από εμένα. Ένας ακόμη λόγος που με θορύβησε είναι πως έχει πάει με κάποια μεγαλύτερη του γύρω στα 35 και αυτό είναι κάτι που με νευριάζει με και με στεναχωρεί πάρα πολύ. Όχι, δεν έχω ταμπού απλά νιώθω ανασφάλεια και δεν ξέρω ποιος είναι ο τρόπος να μην τα σκέφτομαι όλα αυτά. Ελπίζω να μου δώσετε μια σωστή συμβουλή".\nΕίναι από τις σπάνιες φορές που κάποια φίλη μας παραπονιέται για την ερωτική εμπειρία του καλού της! Δεν μπορούμε ακριβώς να εντοπίσουμε το πρόβλημα. Έχει πάει όπως λες με 8 – 10 γυναίκες και αυτό είναι εξωφρενικό; Εμείς απλά θα σου επισημάνουμε πως ο μέσος όρος των αντρών σήμερα συνευρίσκεται με πολύ περισσότερες γυναίκες στη ζωή του.\nΤι προσπαθείς να αποδεχτείς; Το ότι είχε σεξουαλική ζωή πριν από σένα; Όχι, μόνο πρέπει να το αποδεχτείς αλλά να πειστείς πως είναι και καλό. Δηλαδή θα προτιμούσες να ήταν του... κουτιού και κάθε φορά που θα κάνατε σεξ να μην ξέρει που να σε αγγίξει, τι να πει, τι είναι οργασμός και πώς επιτυγχάνεται; Για κάνε το εικόνα.\nΚαι αφού εσύ δεν έχεις εμπειρία αν αυτός επίσης δεν είχε εμπειρία πώς θα βρίσκατε άκρη στην κρεβατοκάμαρα; Να ξέρεις πως είναι προτιμότερο ο ένας από τους δύο να το κατέχει το σπορ για να περάσετε καλύτερα. Το συναίσθημα της ζήλειας είναι ένα ύπουλο συναίσθημα που καταστρέφει όχι μόνο εσένα, αλλά και τη σχέση σου. Το παρελθόν είναι παρελθόν και κάθε άνθρωπος το κουβαλάει μαζί του και τον κάνει να είναι αυτό που είναι σήμερα.\nΤο κακό είναι να πηγαίνει με άλλες όσο είστε μαζί και όχι το πόσες είχε στο κρεβάτι του πριν από σένα.\nΟ τρόπος για να σταματήσεις να σκέφτεσαι αρνητικά είναι να εκτιμήσεις αυτά που σου δίνει και να ρωτήσεις τον εαυτό σου από που πηγάζει αυτή η ανασφάλεια. Ψάξε τον εαυτό σου, δώσε απαντήσεις και θα δεις πως το συναίσθημα της ζήλειας μπορεί να εξαφανιστεί αν φέρεις μπροστά τη λογική σου.


πριν από 18 λεπτά πριν από 57 λεπτά πριν από 1 ώρα πριν από 1 ώρα πριν από 1 ώρα πριν από 1 ώρα πριν από 1 ώρα πριν από 2 ώρες πριν από 2 ώρες πριν από 2 ώρες\n17:14 PM, Monday 25th January 2021\n"Τα μέτρα από τις επιχειρήσεις τηρούνται κατά γράμμα", τόνισε ο υπ. Ανάπτυξης και Επενδύσεων\n«Το υπουργείο Ανάπτυξης και Επενδύσεων παρακολουθεί στενά την κίνηση στην αγορά. Τα μέτρα από τις επιχειρήσεις τηρούνται κατά γράμμα και θερμά ευχαριστώ γι´αυτό. Οι καταναλωτές φορούν όλοι μάσκα πράγμα που είναι κρίσιμο. Οι εικόνες συνωστισμού που είδαμε, ήταν η εξαίρεση και έχουμε σχέδιο εάν χρειαστεί». Αυτό αναφέρει σε σημερινή ανάρτησή του στο Twitter ο υπουργός Ανάπτυξης και Επενδύσεων 'Αδωνις Γεωργιάδης.


"Τώρα θυμήθηκε ότι τον έριξαν" λέει το ΠΑΣΟΚ για τον Παπανδρέου - Ελλάδα - Νέα Κρήτη\nΤώρα διαβάζετε: "Τώρα θυμήθηκε ότι τον έριξαν" λέει το ΠΑΣΟΚ για τον Παπανδρέου\n"Τώρα θυμήθηκε ότι τον έριξαν" λέει το ΠΑΣΟΚ για τον Παπανδρέου\nΟι τόνοι της αντιπαράθεσης κορυφώνονται, όσο πλησιάζουν οι μέρες προς την ημέρα των εκλογών. Από τους δύο "πόλους" των οποίων η αντιπαράθεση έχει λάβει διαστάσεις (αναμενόταν άλλωστε) είναι το ΠΑΣΟΚ και το Κίνημα του Γιώργου Παπανδρέου.\n«Αν τον "έριξαν" το 2011, μετά την δική του παραίτηση στον Σαμαρά το καλοκαίρι της ίδιας χρονιάς και αφού είχε ήδη στρώσει κόκκινο χαλί σε ΝΔ και ΛΑΟΣ, αυτό το θυμήθηκε το 2015 έχοντας ψηφίσει ήδη τα πάντα από τις εκλογές του 2012 έως την διαδικασία εκλογής ΠτΔ»;\nΣτο σχόλιο προστίθεται επίσης: «Εμείς, το ΠΑΣΟΚ, συνεχίζουμε την προσπάθεια για την Πατρίδα και την Παράταξη, εμείς στα δύσκολα μείναμε εδώ. Εμείς κρατάμε ψηλά την ευθύνη. Χρήσιμη ψήφος είναι η ψήφος στο ΠΑΣΟΚ. Τώρα, στις 25 Ιανουαρίου».


Επιστροφή στο ζωντανό θέαμα | Η Εφημερίδα των Συντακτών\nΦωτ.: Γιάννης Ζάχος\nΕΝΤΥΠΗ ΕΚΔΟΣΗ 11.09.2020, 17:12\nΗ αυλαία σηκώνεται στις 26 και 27 Σεπτεμβρίου με δύο σημαντικά πολιτικά έργα του Μίκη Θεοδωράκη, τον «Επιτάφιο» και τον «Διόνυσο».\n«Τους μήνες της αναγκαστικής αποχής μας από το ζωντανό θέαμα είχαμε, περιέργως, την ιστορικά μεγαλύτερη πρόσβαση σε ένα παγκόσμιο αρχείο παραστάσεων. Η μνήμη του θεάτρου κατέκλυσε το διαδίκτυο, η πρόσβαση σε έναν τεράστιο αριθμό εξαιρετικών παραστάσεων υπήρξε μια παρηγοριά για την κατάσταση εξαίρεσης που επέβαλε η πανδημία. Στον χώρο του ζωντανού θεάματος η παλιά προσμονή της συνεύρεσης σε έναν κοινό χωροχρόνο θα υποκατασταθεί άραγε από νέες πραγματικότητες;».\nΕχοντας ετοιμάσει ένα πρόγραμμα που θα βοηθήσει το κοινό να ξαναπιάσει το νήμα με τις τέχνες, η Εναλλακτική Σκηνή της Εθνικής Λυρικής Σκηνής είναι λίγο πριν από τη δική της επανεκκίνηση. Και τα λόγια αυτά του επικεφαλής της Αλέξανδρου Ευκλείδη επισημαίνουν πως αυτή τη φορά το κοινό αλλά και οι άνθρωποι του θεάτρου είμαστε αντιμέτωποι με τα ίδια μεγάλα ερωτήματα.\n«Η νέα καλλιτεχνική περίοδος, που ξεκινάει εν μέσω μιας γενικότερης αμηχανίας, είναι και η έναρξη ενός νέου κύκλου για την Εναλλακτική Σκηνή, που πρέπει πλέον να αποδείξει τη δυνατότητά της να διαρκέσει στον χρόνο και να συμβάλει μακροπρόθεσμα στην υπόθεση του σύγχρονου μουσικού θεάτρου, του βασικού πεδίου ενδιαφέροντός της», εξηγεί ο ίδιος, τονίζοντας πως στον προγραμματισμό του πρώτου τετραμήνου επαναφέρουν ορισμένες από τις παραγωγές που διακόπηκαν πριν ανέβουν, προτείνουν επαναλήψεις επιτυχημένων παραστάσεων της περασμένης περιόδου αλλά και νέες παραγωγές που είχαν προγραμματιστεί πριν από την πανδημία.\nΠιο συγκεκριμένα, η αυλαία σηκώνεται στις 26 και 27 Σεπτεμβρίου με δύο σημαντικά πολιτικά έργα του Μίκη Θεοδωράκη, τον «Επιτάφιο» (παρουσιάζεται σε νέα ενορχήστρωση του Γιάννη Μπελώνη με ερμηνεύτρια την Μπέττυ Χαρλαύτη, μια τραγουδίστρια με μεγάλη θητεία στο ρεπερτόριο του συνθέτη) και τον «Διόνυσο» που παρουσιάζεται ξανά έπειτα από δεκαετίες, ερμηνευμένος από τον Ζαχαρία Καρούνη.\nΦωτ.: Χρήστος Μανουσάκης\nΣτη συνέχεια (8, 9 Οκτωβρίου) αναμένεται μια παραγωγή του Ελληνογερμανικού Θεάτρου με έδρα την Κολονία, το οποίο γιορτάζει φέτος 30 χρόνια. Υπό τη διεύθυνση του σκηνοθέτη Κώστα Παπακωστόπουλου παρουσιάζουν τη θεατρική διασκευή της ταινίας του εκκεντρικού Δανού Λαρς φον Τρίερ «Europa» (1991), σε μια μετάκληση που πραγματοποιείται με την αποκλειστική δωρεά του Ιδρύματος Σταύρος Νιάρχος στο Ελληνογερμανικό Θέατρο.\nφωτ.: Gregory Batardon\nΤο Μπαλέτο της ΕΛΣ εγκαινιάζει φέτος την παρουσία του στην Εναλλακτική παρουσιάζοντας ένα δίπτυχο σύγχρονου χορού με δύο καταξιωμένους χορογράφους, τον Γιάννη Μανταφούνη (Point of no return) και την Ερμίρα Γκόρο (Plan B) - (16-18 Οκτωβρίου).\nΤο Φεστιβάλ Πιάνου της Εναλλακτικής Σκηνής είναι αφιερωμένο στις 32 σονάτες του Μπετόβεν (στο πλαίσιο του εορτασμού των 250 ετών από τη γέννησή του). Το ογκώδες αυτό corpus έργων θα ερμηνεύσουν καταξιωμένοι και ανερχόμενοι Ελληνες σολίστες (23, 30, 31 Οκτωβρίου, 6, 7 Νοεμβρίου).\nΟι «Τέσσερις εποχές» του Patari Project σε σκηνοθεσία της Σοφίας Πάσχου επανέρχονται. Η παράσταση για παιδιά και νέους βασισμένη στο ομώνυμο αριστούργημα του Βιβάλντι έχει σημείο εκκίνησης τον κύκλο των εποχών και μιλά στα παιδιά για περιβαλλοντικά ζητήματα (από 1η Νοεμβρίου).\nΤη στήριξη της Εναλλακτικής στην ελληνική μουσικοθεατρική παραγωγή αποδεικνύουν δύο μονόπρακτες όπερες δωματίου του Χάρη Βρόντου (μια μορφή που εξερευνά εδώ και χρόνια). Τα δύο έργα, το «Ρέκβιεμ Αχμάτοβα» και «Η επέτειος», παρουσιάζονται σε μουσική διεύθυνση Νίκου Βασιλείου και σκηνοθεσία της Αγγέλας Σαρόγλου (20, 21, 27, 28 Νοεμβρίου).\nΦωτ.: © Χρηστος Σαρρης\n«ΗΠΑΡ» έχει τίτλο η παράσταση μουσικού θεάτρου βασισμένη σε κείμενο του Ευθύμη Φιλίππου. Πρόκειται για μια συλλογική δημιουργία μιας μεικτής ομάδας μουσικών του σημαντικού συγκροτήματος σύγχρονης μουσικής Ictus και των Ελλήνων ηθοποιών και σκηνοθετών Αγγελικής Παπούλια και Χρήστου Πασσαλή. Ενα διακαλλιτεχνικό εγχείρημα διερευνά τα όρια μεταξύ των τεχνών και εφαρμόζει τη λογική του επινοημένου θεάτρου στο μουσικό θέατρο. Το περιμένουμε στις 4, 5 και 6 Δεκεμβρίου.\nΕμπνευσμένο από τη μαζική σφαγή 69 ατόμων από τον Αντερς Μπρέιβικ το 2011 στη Νορβηγία, το έργο «Τα γεγονότα» (2013) του Ντέιβιντ Γκρέιγκ είναι μια πρότυπη συμπαραγωγή της Εναλλακτικής Σκηνής και οκτώ Δημοτικών Περιφερειακών Θεάτρων. Στην παράσταση, που μιλά για την άνοδο της Ακροδεξιάς, του νεοφασισμού και της ξενοφοβίας, πρωταγωνιστούν η Μαρία Κεχαγιόγλου και ο Κωνσταντίνος Μπιμπής. Σκηνοθεσία: Αλέξανδρος Ραπτοτάσιος (10, 11, 12, 13 Δεκεμβρίου).\nΤέλος, λίγο πριν κλείσει η χρονιά (πρεμιέρα 19 Δεκεμβρίου) στην Εναλλακτική Σκηνή επανέρχεται το θρυλικό μιούζικαλ «Into the Woods» των Στίβεν Σόντχαϊμ και Τζέιμς Λαπάιν, σκηνοθετημένο από τον Δημήτρη Μπογδάνο.


Τις περισσότερο επικίνδυνες χώρες στον κόσμο για το 2020, σε ό,τι αφορά την ασφάλεια, την οδήγηση αλλά και τις ιατρικές υπηρεσίες, αποκαλύπτει ο «Χάρτης Επικίνδυνων Ταξιδιών».\nΒάσει του travelriskmap.com, η Λιβύη και η Σομαλία αποτελούν τις δύο λιγότερο ασφαλείς χώρες, ενώ σε ό,τι αφορά την υγεία, το υψηλότερο ρίσκο, κατά τον χάρτη και όπως αναφέρει η Daily Mail, καταγράφεται σε Σιέρα Λεόνε και Λιβερία.\nΑναφορικά με την ασφάλεια, λιγότερο ασφαλείς θεωρούνται το Αφγανιστάν, η Συρία, η Υεμένη και το Ιράκ. Παράλληλα, η οδήγηση καλό είναι να αποφεύγεται σε χώρες όπως η Δομινικανή Δημοκρατία και η Σαουδική Αραβία, καθώς θεωρούνται ιδιαίτερα επικίνδυνες.\n9. Σιέρα Λεόνε\nDaily Mail, Fortune


Μάθε πως μπορείς να αποκτήσεις το κατάλληλο κούρεμα! - Manslife\nHome Style Περιποίηση Μάθε πως μπορείς να αποκτήσεις το κατάλληλο κούρεμα!\nΕίτε έχεις μακριά μαλλιά, είτε κοντά, είτε κάπου ενδιάμεσα.. τότε είναι σίγουρο πως κάποια στιγμή θα χρειαστεί να επισκεφτείς έναν κουρέα για ένα φρεσκάρισμα! Μάθε λοιπόν παρακάτω πώς μπορείς κ συ να αποκτήσεις το τέλειο κούρεμα χωρίς κόπο αλλά τρόπο..!\n1. Επέλεξε τον κατάλληλο κουρέα\nΧωρίς το σωστό κούρεμα τα μαλλιά σου θα σε ταλαιπωρούν καθημερινά στο styling χωρίς να έχεις το επιθυμητό αποτέλεσμα. Απόκτησε το σωστό κούρεμα και τα μαλλιά σου θα φορμάρονται από μόνα τους χωρίς να καταβάλλεις ιδιαίτερη προσπάθεια. Υπάρχουν διάφοροι τρόποι για να βρεις τον κουρέα που σου ταιριάζει και ο καλύτερος είναι να πας συστημένος. Αν γνωρίζεις κάποιον που σου αρέσει το κούρεμα του, ρώτησε τον σε ποιον κουρέα πηγαίνει και δοκίμασε τον και εσύ. Το να χτίσεις μια καλή σχέση με τον κουρέα σου είναι επίσης πολύ σημαντικό, γιατί μπορεί να σε συμβουλεύσει για το σχήμα του προσώπου σου και ποιο κούρεμα θα σου ταιριάζει περισσότερο. Αν μείνεις ευχαριστημένος με το τελικό αποτέλεσμα, ρώτησε τον ποιο προϊόν σε συμβουλεύει να χρησιμοποιήσεις για τον τύπο μαλλιών σου. Επίσης φρόντισε να κλείνεις τα ραντεβού σου πριν επισκεφτείς τον κουρέα σου γιατί αν έχει κόσμο και δεν προλαβαίνει να σε κουρέψει τότε θα αναγκαστείς να πας αλλού για ένας κακής ποιότητας κούρεμα και ρισκάρεις να καταστρέψεις όλη τη σκληρή δουλειά που έκανες για να πετύχεις το στυλ που σου ταιριάζει.\n2. Χρησιμοποίησε καλό σαμπουάν και conditioner\nΈνα καλής ποιότητας σαμπουάν και conditioner είναι από τους κυριότερους λόγους που τα μαλλιά σου δείχνουν πάντα τόσο ωραία και λαμπερά όταν φεύγεις από το κομμωτήριο. Η πλειονότητα των ανδρών θεωρεί πως το να χρησιμοποιούν conditioner είναι περιττό, πράγμα που είναι εντελώς λάθος! Ένα καλό conditioner μαλακώνει τις άκρες των μαλλιών σου και τα διευκολύνει πολύ περισσότερο στο styling προσφέροντας λάμψη και απαλότητα!\nΣτέγνωσε τα μαλλιά σου με πιστολάκι\nΠολλοί άντρες δεν τρέφουν και ιδιαίτερη συμπάθεια για το πιστολάκι και πιστεύουν πως με το να τα τρίψουν με δύναμη στη πετσέτα μόλις βγουν από το μπάνιο, είναι αρκετό για να δείχνουν ωραία τα μαλλιά τους. Πράγμα που φυσικά δεν ισχύει γιατί το μόνο που θα καταφέρεις με το έντονο τρίψιμο είναι να δημιουργήσεις στατικό ηλεκτρισμό στα μαλλιά σου με αποτέλεσμα να φριζάρουν. Επένδυσε σε ένα καλό πιστολάκι με στόμιο μπροστά και φρόντισε όταν στεγνώνεις τα μαλλιά σου να τα βουρτσίζεις παράλληλα προς την ίδια κατεύθυνση από τις ρίζες προς τις άκρες. Ο χρυσός κανόνας είναι ως εξής: όσο πιο ωραία φαίνονται τα μαλλιά σου μετά το στέγνωμα, τόσο καλύτερα θα είναι μόλις προσθέσεις και το κατάλληλο προϊόν!\nΠολλές φορές τα μαλλιά σου είναι εντελώς διαφορετικά από αυτό που θα ήθελες πραγματικά. Τα μαλλιά του κάθε ανθρώπου διαφέρουν σε πολλά πράγματα και γι΄αυτό πότε δεν θα υπάρξει κάποιο προϊόν που να ταιριάζει απόλυτα σε κάποιον. Το προϊόν που χρησιμοποιούν οι φίλοι σου σε σένα μπορεί να μην είναι το ιδανικότερο, ο καλύτερος τρόπος λοιπόν για να μάθεις ποιο προϊόν σου ταιριάζει είναι να ρωτήσεις τον κουρέα σου μόλις τελειώσει το styling με τα μαλλιά σου και είσαι ικανοποιημένος από το αποτέλεσμα.\nΩς γενικός κανόνας τα προϊόντα που περιλαμβάνουν κερί είναι καλύτερα για ένα πιο γυαλιστερό χτένισμα και τα προϊόντα με πηλό ή ματ κρέμα προσφέρουν ένα πιο ματ αποτέλεσμα. Υπάρχουν πολλών ειδών ειδικά προϊόντα για τα μαλλιά στην αγορά, όπως θαλασσινό νερό σε σπρέι , σπρέι με κερί και διάφορα άλλα. Ο κουρέας σου όμως είναι το καταλληλότερο άτομο για να σε συμβουλέψει για το ποιο προϊόν σου ταιριάζει περισσότερο.\nΑσχολήσου με το styling


Γιώργος Λυκούδης - Ωδείο Μουσική Πράξη\nΑρχική 5 Καθηγητές 5 Γιώργος Λυκούδης\nΟ Γιώργος Λυκούδης διδάσκει Τρομπέτα, στο Ωδείο Μουσική Πράξη.\nΟ Γιώργος Λυκούδης γεννήθηκε και κατοικεί στον Πειραιά. Είναι κάτοχος πτυχίου κλασικής τρομπέτας (τάξη Ιωάννη Καραμπέτσου). Η ενασχόλησή του με την μουσική άρχισε από την ηλικία των 8 χρόνων με μαθήματα κλασικής κιθάρας και την συμμετοχή του στη παιδική χορωδία «Δ. Τυπάλδου». Ακολούθησε η φοίτησή του στο Μουσικό Γυμνάσιο Ιλίου και παράλληλα στο Ωδείο Πολυφωνική Σχολή Μουσικής, σπουδάζοντας Ηλεκτρική κιθάρα και Αρμονία της μουσικής (Σολφέζ Πιάνο Ιστορία Μουσικής). Σπούδασε μηχανικός στην Ακαδημία Εμπορικού Ναυτικού Ασπροπύργου (ΑΕΝ) και μετέπειτα εντάχθηκε ως μόνιμος υπαξιωματικός στην Πολεμική Αεροπορία. Παράλληλα με τις σπουδές του συνεργάστηκε με διάφορα μουσικά σχήματα ως κιθαρίστας. Το 2012 αρχίζει τις σπουδές του στην jazz τρομπέτα με το Στέλιο Χατζηκαλέα στο Ωδείο Τέχνης του Γ. Φακανά και τα επόμενα χρόνια μαθητεύει δίπλα στους Μ. Θεοδοσάκη και Δ. Παπαδόπουλο ενώ ταυτόχρονα παρακολουθεί μαθήματα Jazz αυτοσχεδιασμού με τους Θοδωρή Κότσιφα, Γιάννη Παπαδόπουλο και Δημήτρη Τσάκα.\nΤα τελευταία χρόνια παραδίδει ιδιαίτερα μαθήματα τρομπέτας.\nΈχει συμμετάσχει σαν session/έκτακτος μουσικός σε διάφορα μουσικά σχήματα της Αθηναϊκής σκηνής, φιλαρμονικές ορχήστρες, ηχογραφήσεις, δισκογραφικές παραγωγές και μουσικά φεστιβάλ όπως ErtOpen, MadAwards, κτλ.\nΠαράλληλα τον Οκτώβριο του 2014 δημιουργεί μαζί με τον Πάνο Καρτίμπελη τη μουσική σκηνή «ΣΠΙΤΙ Art Bar» που φιλοξενεί πληθώρα μουσικών σχημάτων jazz και flamenco, με καλλιτέχνες από την Ελλάδα και το εξωτερικό, καθώς και δραστηριότητες σχετικές με τα εικαστικά και την λογοτεχνία.


Το betscores είναι η πιο ολοκληρωμένη εφαρμογή για όλους τους φαν των σπορ και του στοιχήματος. Κι αυτό γιατί προσφέρει όχι μόνο ζωντανά αποτελέσματα για πάνω από 300 πρωταθλήματα και τουρνουά παγκοσμίως για έξι σπορ αλλά επιπλέον συγκεντρώνει τις αποδόσεις 50 μεγάλων online εταιρειών στοιχήματος, για να ενημερώνεσαι πριν να κάνεις την επιλογή σου. Και το καλύτερο; είναι ΔΩΡΕΑΝ!\nΕίμαστε αφοσιωμένοι στο να προσφέρουμε την πιο ολοκληρωμένη εφαρμογή στους φίλους των αθλημάτων. Η νέα έκδοση 2.0 ενισχύει την εμπειρία σου με τις στοιχηματικές αποδόσεις. Συγκεντρώνουμε και παρουσιάζουμε σε πραγματικό χρόνο τις αποδόσεις απο 50 (και πάνω) μεγάλες εταιρείες στοιχημάτων, και για τα έξι αθλήματα που καλύπτουμε. Η εφαρμογή δίνει τη δυνατότητα να ταξινομήσεις τις αποδόσεις σε αύξουσα ή φθίνουσα σειρά, ώστε να μπορείς να δείς την καλύτερη και τη χειρότερη απόδοση. Επιπλέον, με το "δείκτη τάσης" (trend indicator) μπορείς να έχεις σαφή εικόνα για το προς τα πού κυμαίνεται η αγορά.\nΣτα ζωντανά αποτελέσματα, μπορείς να βρεις την πιο πλήρη λίστα με γεγονότα αγώνων για πάνω από 300 πρωταθλήματα και τουρνουά. Από την αρχή του αγώνα μπορείς να παρακολουθείς όλα τα γεγονότα (γκολ, σκορερ, κάρτες, σετ, σερβίς κλπ.) σε πραγματικό χρόνο, γρηγορότερα από οποιαδήποτε άλλη εφαρμογή στην αγορά. Επιπλέον, μπορείς να ορίσεις στα αγαπημένα σου αγώνες ή πρωταθλήματα, να τα παρακολυθείς και να ενημερώνεσαι ζωντανά για τα γκολ σε αυτά.\nΚαι δε σταματάμε εδώ! Με το betscores μπορείς να δείς τις βαθμολογίες, να ψάξεις για την ομάδα ή τα παιχνίδια που σε ενδιαφέρουν ακόμα και να στείλεις στον τοίχο σου στο facebook τον αγώνα ή τη νίκη της αγαπημένης σου ομάδας, για να το δούν και να το σχολιάσουν όλοι οι φίλοι σου.\nΠλήρη κάλυψη ζωντανών αποτελεσμάτων για έξι σπορ: ποδόσφαιρο, τένις, μπάσκετ, μπεϊζμπολ, Αμερικάνικο ποδόσφαιρο και χόκεϊ στον πάγο.\nΠοδόσφαιρο: πάνω από 200 πρωταθλήματα\nΤένις: όλα τα παγκόσμια τουρνουά\nΜπάσκετ: τα πιο δημοφιλή πρωταθλήματα στον κόσμο\nΧόκεϊ στον πάγο: τα πιο δημοφιλή πρωταθλήματα στον κόσμο\nΜπέϊζμπολ: τα πιο δημοφιλή πρωταθλήματα στον κόσμο\nΑμερικάνικο ποδόσφαιρο: τα πιο δημοφιλή πρωταθλήματα στον κόσμο\nΑπλό, κατανοητό και εύκολο στη χρήση μενού επιλογών\nΜενού εφαρμογής σε 10 γλώσσες\nΣύνδεση με facebook για ανάρτηση αγώνα ή αποτελέσματος\nΒαθμολογίες/πίνακες κατάταξης για όλα τα σπορ\nΔιαθέσιμα αποτελέσματα για τις προηγούμενες 7 ημέρες\nΔιαθέσιμοι αγώνες για τις επόμενες 7 ημέρες\nΛεπτομερείς πληροφορίες αγώνα:\nΠοδόσφαιρο: λεπτό, σκόρερ, κάρτες\nΤένις: σετ, ματς, σέρβις\nΜπάσκετ: σκορ δεκαλέπτου, ημιχρόνου\nΧόκεϊ στον πάγο: περίοδος, λεπτό, σκόρερ\nΜπέιζμπολ: περίοδος, hits, λάθη\nΑμερικάνικο ποδόσφαιρο: λεπτό, παίκτης, quarter, FG, TD, EP, SAFE, ROUGE, PC2\nΔημιουργία προσωπικής λίστας αγαπημένων αγώνων ή πρωταθλημάτων για γρήγορη πρόσβαση\nReal-time ειδοποιήσεις για γκολ για τους αγώνες στη λίστα των αγαπημένων\nΝέο: Real time αποδόσεις\nΣτοιχηματικές αποδόσεις απο τις 50+ μεγαλύτερες online εταιρείες στοιχημάτων\nΑποδόσεις για τελικό αποτέλεσμα και over/under\nΣυγκριτικά αποδόσεων μεταξώ των εταιρειών: μέση και μέγιστη τιμή\nΤαξινόμηση και δείκτης τάσης (trend indicator) για τις αποδόσεις\nΑγγλικά, Γαλλικά, Γερμανικά, Ιταλικά, Ισπανικά, Σουηδικά, Κροατικά, Τούρκικα, Αραβικά και Ελληνικά.\nΣυμβατό με iPhone/IPod touch. Η τελευταία έκδοση 2.0 απαιτεί iPhone 3.0 OS ή μεταγενέστερο.\nΣυμβατό με Android smartphones. Η τελευταία έκδοση 1.0.6 απαιτεί Android 2.1 (Eclair) ή μεταγενέστερο.\nΚατέβασε τώρα δωρεάν το betscores για το iPhone/iPod ή το Android.\nbetscores fun page στο facebook! Ακολούθησέ μας για να έχεις πάντα τα τελευταία νεα για την αγαπημένη σου εφαρμογή, για πληροφορίες, "κολπάκια" ή τα δικά σου σχόλια και προτιμήσεις!


ΔΙΚΑΙΟΣΥΝΗ: ΩΡΑ ΜΗΔΕΝ. Η υπουργοποίηση δικαστικών τρομάζει τον πολίτη... - Pelop.gr\nΔΙΚΑΙΟΣΥΝΗ: ΩΡΑ ΜΗΔΕΝ. Η υπουργοποίηση δικαστικών τρομάζει τον πολίτη...\nΤΟΥ ΜΑΡΙΝΟΥ ΣΚΑΝΔΑΜΗ *\nΤα ερωτήματα της «Πελοποννήσου» σχετικά\nα) με την τοποθέτηση ανωτάτων δικαστικών λειτουργών σε πολιτικές θέσεις και\nβ) τις πολύχρονες καθυστερήσεις των υποθέσεων, αφορούν αντιστοίχως σε ένα σοβαρό θεσμικό ζήτημα και σε ένα λειτουργικό.\nΩς προς το θεσμικό. Η τοποθέτηση συνταξιούχων ανώτατων δικαστικών λειτουργών σε πολιτικές θέσεις είναι μια προσφιλής πρακτική των κομμάτων εξουσίας που όταν είναι στην αντιπολίτευση την καταδικάζουν σφοδρά και όταν είναι στην κυβέρνηση την ευνοούν με πάθος. Πρόσφατη απόδειξη η επιλογή του κ. Μητσοτάκη να τοποθετήσει Υφυπουργό Δικαιοσύνης τον Αντιπρόεδρο του Αρείου Πάγου που είχε συνταξιοδοτηθεί μόλις οκτώ μέρες πριν την υπουργοποίησή του. Ξέχασε γρήγορα ο Πρωθυπουργός όλα όσα έλεγε για την τοποθέτηση Θάνου στο Νομικό Γραφείο του κ. Τσίπρα. Η πολιτική υποκρισία πλεονάζει.\nΗ υπουργοποίηση δικαστικών λειτουργών αφήνει έτσι την δικαιοσύνη ανοικτή στην κριτική για κάθε υπόθεση μείζονος πολιτικού ενδιαφέροντος που χειρίστηκαν αυτοί πριν συνταξιοδοτηθούν. Και τρομάζει τον πολίτη, υπονομεύοντας το κράτος δικαίου και την διάκριση των εξουσιών.\nΩς μια εκ των λύσεων είναι η απαγόρευση συνταξιούχων δικαστικών λειτουργών να καταλαμβάνουν κυβερνητικές θέσεις για διάστημα τουλάχιστον πέντε ετών από την συνταξιοδότησή τους.\nΩς προς το λειτουργικό. Οι καθυστερήσεις στην εκδίκαση υποθέσεων αποτελεί στη χώρα μας, για πάνω από 100 χρόνια, αξεπέραστο πρόβλημα. Δεν πρέπει να υποτιμηθεί ότι την τελευταία δεκαετία υπήρξαν πρωτοβουλίες που προσπάθησαν να διαχειριστούν την κατάσταση αυτή. Παρ' όλα αυτά απαιτείται η ενίσχυση του ανθρώπινου δυναμικού, η εντατικοποίηση του υλικοτεχνικού εκσυγχρονισμού των δικαστηρίων, η εκπαίδευση σε θέματα ψηφιακά και η αξιολόγηση των αποτελεσμάτων των δικαστικών λειτουργών.\nΣυμπερασματικά, η χώρα μας εγκλωβισμένη στις παθογένειές της έχει μακρύ δρόμο να διανύσει για να μην εκφυλιστεί η εμπιστοσύνη στην ελληνική δικαιοσύνη σε απλή τύχη για την ορθή απονομή της.\n* Ο Μαρίνος Σκανδάμης είναι Δικηγόρος - Διδάκτωρ Νομικής, πρ. Γ.Γ. του Υπουργείου Δικαιοσύνης.\n[χθες 17:51] Στην εποχή της Ψηφιοποίησης: «Θα...\n[χθες 17:39] Στην εποχή της Ψηφιοποίησης: Να...\n[χθες 17:34] Στην εποχή της Ψηφιοποίησης:...\n[χθες 17:30] Στην εποχή της Ψηφιοποίησης: Η...\n[χθες 17:25] Στην εποχή της Ψηφιοποίησης:...\n[χθες 17:20] Στην εποχή της Ψηφιοποίησης:...\n[χθες 17:14] Στην εποχή της Ψηφιοποίησης: «Το...\n[χθες 17:09] Στην εποχή της Ψηφιοποίησης:...


Εκδρομή οπαδών Πανηλειακού στον Ταύρο - Onsports.gr\nOnsports team\t05 Απριλίου 2012, 11:10\nΕκδρομή οπαδών Πανηλειακού στον Ταύρο\nΤη συμπαράσταση των οπαδών του θα έχει ο Πανηλειακός σε ακόμη ένα εκτός έδρας παιχνίδι, αυτή τη φορά κόντρα στον ΠΑΟ Ρουφ στον Ταύρο.\nΟ σύλλογος Φίλων του Πανηλειακού οργανώνει εκδρομή στην Αθήνα εν όψει του κυριακάτικου (8/04) παιχνιδιού με αντίπαλο τον ΠΑΟ Ρουφ, ένα ματς που θα διεξαχθεί στο γήπεδο του Φωστήρα στον Ταύρο και θα ξεκινήσει στις 17.00. Η συνολική τιμή της εκδρομής είναι περίπου 25 ευρώ.\nΑναλυτικά η ανακοίνωση του Συλλόγου Φίλων Πανηλειακού:\n«O Σύλλογος Φίλων Πανηλειακού ενημερώνει ότι θα οργανώσει εκδρομή στην Αθήνα για το ματς της Κυριακής με το Ρουφ (γήπεδο Ταύρου, ώρα 5.00μμ. - μόλις την Τετάρτη το μεσημέρι έγινε οριστικό το πότε και που ακριβώς). Όσοι θέλουν να δηλώσουν συμμετοχή θα πρέπει να απευθυνθούν στα γραφεία του Συλλόγου, καθημερινά, από τις 7.00 - 10.00 μ.μ. ή να ενημερώσουν κάποιο άλλο μέλος. Αυτό να γίνει το συντομότερο!\nΗ συνολική τιμή της συγκεκριμένης εκδρομής, συμπεριλαμβανομένου εισιτηρίου γηπέδου, υπολογίζεται να είναι περίπου 25 ευρώ. Η εκδρομή ΘΑ ΟΡΙΣΤΙΚΟΠΟΙΗΘΕΙ ανάλογα με τις συμμετοχές.\nΑπαραίτητοι όροι, α) ΠΡΟπληρωμή λεωφορείου (15 ευρώ), και β) λήξη δήλωσης συμμετοχών το αργότερο ΤΟ ΒΡΑΔΥ ΤΗΣ ΠΑΡΑΣΚΕΥΗΣ ώρα 9.00μμ.\nΑν δεν τηρηθούν οι παραπάνω όροι ΔΕΝ θα μπει λεωφορείο (και η όποια μετάβαση θα γίνει μεμονωμένα, με ΙΧ αυτοκίνητα κ.τ.λ., κάτι που αν τελικά γίνει αυτό, θα γίνει νεότερη ενημέρωση)».


Κοπή της Αγιοβασιλόπιτας του Συλλόγου Μικρασιατών Ιεράπετρας\nΤο εσπέρας της Κυριακής 8 Ιανουαρίου ο Σεβ. Μητροπολίτης Ιεραπύτνης και Σητείας κ. Κύριλλος, περιστοιχούμενος από τον Πανοσιολ. Αρχιμ. Πορφύριο Αγγελάκη, Προϊστάμενο του Ι.Κ.Ν. Αγίας Φωτεινής και τον Αιδεσιμολ. Οικονόμο π. Αθανάσιο Ταρλαντέζο, Προϊστάμενο του Ι. Μητροπολιτικού Ναού Αγίου Γεωργίου Ιεράπετρας, ευλόγησε και έκοψε την Αγιοβασιλόπιττα του Συλλόγου Μικρασιατών Ιεράπετρας στη δημοτική αίθουσα “Μελίνα Μερκούρη”. Ο Σεβ. Μητροπολίτης κ. Κύριλλος ευχήθηκε στην Πρόεδρο του Συλλόγου κ. Μαρία Μαθιουδάκη-Δραγασάκη και στα Μέλη του Δ.Σ. και τα λοιπά Μέλη του Συλλόγου τους καλή και εποικοδομητική χρονιά, τους συνεχάρη που συμμετέχουν στις δράσεις του συλλόγου τους και βοηθούν στη διατήρηση της μεγάλης παράδοσης, του πολιτισμού, των ηθών και των εθίμων του Μικρασιατικού Ελληνισμού. Επίσης, ευχαρίστησε το Σύλλογο για την αγαστή συνεργασία με την Ιερά Μητρόπολη και ευχήθηκε η συνεργασία αυτή να συνεχισθεί και να επεκταθεί προς όφελος της Τοπικής κοινωνίας μας.\nΑκολούθως η χορωδία του Συλλόγου Μικρασιατών Ιεράπετρας υπό τη διεύθυνση του Πρωτοψάλτου κ. Ιωάννου Αρώνη παρουσίασε ένα πλούσιο πρόγραμμα με τα Βυζαντινά κάλαντα του νέου έτους, κάλαντα του Δωδεκαημέρου από περιοχές της Μικράς Ασίας καθώς και Μικρασιατικά τραγούδια.\nΣτην τελετή παρέστησαν η Πρόεδρος κ. Μαρία Μαθιουδάκη-Δραγασάκη και τα Μέλη του Δ.Σ. του Συλλόγου Μικρασιατών Ιεράπετρας, και η Διευθύντρια της Δημοτικής Χορωδίας του Δήμου Ιεράπετρας κ. Μαρία Παπαγιαννάκη κ.α.


Πέρασε η Ν-τροπολογία!!! ·\nHome ΑΡΧΙΚΗ Olympiacos : Ροή ειδήσεων Πέρασε η Ν-τροπολογία!!!\nΠέρασε η Ν-τροπολογία!!!\nΟλοκληρώθηκε το έργο που παίζεται από χθες, μπροστά στα μάτια ΟΛΗΣ της φίλαθλης Ελλάδας! Με ψήφους 156-90, στη Βουλή, η τροπολογία την οποία έφερε προς ψήφιση με τη μορφή κατεπείγουσας, η κυβέρνηση, πέρασε!\nΟ ΠΑΟΚ μένει, με το «έτσι θέλω», με κυβερνητική παρέμβαση, στη Super League 1, ενώ η ΕΕΑ είχε αποφανθεί «αποβολή και υποβιβασμός» τόσο για τον «δικέφαλο του βορρά», όσο και για την Ξάνθη, για την υπόθεση πολυιδιοκτησίας! Το αίσχος… ολοκληρώθηκες, με τον πλέον επίσημο τρόπο, δείχνοντας ότι ακόμη… δεν έχουμε δει τίποτα!\nΟ ΠΑΟΚ θα φέρει, πλέον, για πάντα την στάμπα αυτής της υπόθεσης, αφού στα μάτια ΟΛΗΣ της φίλαθλης κοινής γνώμης, σώθηκε με την παρέμβαση Αυγενάκη και Μητσοτάκη, μέσα στη Βουλή! Η… εξυγίανση έχει πάει, πλέον, σε άλλα επίπεδα, διαλύοντας κάθε τι, στο πέρασμά της και αλλάζοντας το νόμο, η κυβέρνηση έσωσε τον ΠΑΟΚ και την Ξάνθη, από τον υποβιβασμό!\nΣε ότι αφορά την ψηφοφορία, οι φόβοι για «διαρροές» στη Νέα Δημοκρατία δεν επιβεβαιώθηκαν. Σε σύνολο 246 παρόντων βουλευτών, οι 156 ψήφισαν υπέρ, άπαντες από την κυβερνητική παράταξη. Οι 90 βουλευτές της αντιπολίτευσης ψήφισαν κατά.\nΠάτησε Αθήνα ο Ντομίνγκες\nΟλυμπιακός : SUPER LEAGUE - ΚΥΠΕΛΛΟ 02/07/2013\nΑποφεύγεται ο «εμφύλιος» στο Top 16\nΟλυμπιακός : EUROLEAGUE 05/12/2015\nΟλυμπιακός – Πάοκ 19-3


Το δημοτικό κλέφτικο τραγούδι - himara.gr | Ειδήσεις απ' την Βόρειο Ήπειρο\nΔευτέρα 24/01/22, 19:00\nΠριν προχωρήσουμε στο θέμα, πρέπει πρώτα να εξηγήσουμε τι σημαίνει κλέφτης. Εδώ δεν είναι ο κλέφτης που διαπράττει την παρανομία της κλοπής και τον τιμωρεί ο νόμος.\nΕίναι ο νέος Έλληνας της εποχής της τουρκοκρατίας, που δεν αντέχει «τον βαρύν και απαραδειγμάτιστον ζυγόν της δουλείας» και καταφεύγει στα βουνά να ζήσει σαν ελεύθερο πουλί, χωρίς τον τύραννο πάνω από το κεφάλι του.\nΟι Τούρκοι, για να τους απαξιώσουν στα μάτια του λαού, τους ονόμαζαν κλέφτες με την κακή έννοια. Όμως, ο λαός εγνώριζε πολύ καλά ότι οι νέοι αυτοί, τα παιδιά του που έπαιρναν το καριοφίλι και πήγαιναν στα βουνά, όχι μόνον κλέφτες δεν ήτανε αλλά ομηρικοί ήρωες και τους έπλεκε τα εγκώμια ο λαός.\nΈτσι, δημιουργήθηκε ο μεγάλος κύκλος δημοτικών τραγουδιών, που ονομάστηκαν ΚΛΕΦΤΙΚΑ.\nΤην αλήθεια και τον ηρωισμό των κλεφτών βεβαιώνει άριστα ο Γέρος του Μοριά Θεόδωρος Κολοκοτρώνης λέγοντας στον Άγγλο ναύαρχο Χάμιλτον: «Ο βασιλεύς μας εσκοτώθη, καμία συνθήκη δεν έκαμε. Η φρουρά του είχε παντεινό πόλεμο με τους Τούρκους και δύο φρούρια ήταν πάντοτε ανυπότακτα». Ο Χάμιλτον τον ρώτησε: «Ποια είναι η βασιλική φρουρά του, ποια είναι τα φρούρια;». Ο Γέρος απάντησε: «Η φρουρά του βασιλέως μας, είναι οι λεγόμενοι κλέφτες, τα φρούρια η Μάνη και το Σούλι και τα βουνά».\nΟ Κολοκοτρώνης ο πιο αρμόδιος για το θέμα αυτό έδωσε τον τελειότερο ορισμό για τους κλέφτες. Τους ονόμασε φρουρά του βασιλέως, που προετοίμασε το γλυκοχάραγμα της λευτεριάς δημιουργώντας το έπος της κλεφτουριάς.\nΟ Όμηρος στην Ιλιάδα έψαλε μυθικούς, ως επί το πλείστον, ήρωες. Ο δημοτικός ποιητής, ο «Άγνωστος τραγουδιστής» της τουρκοκρατίας, εξύμνησε πραγματικούς ήρωες, τους αετούς των βουνών, τους κλέφτες με την μεγάλη ψυχή, αυτούς που με τους ηρωισμούς τους έγραψαν την πραγματική Ιλιάδα, δηλαδή, την αληθινή ιστορία της Ελλάδας των τετρακοσίων χρόνων της δουλείας. Από το σκοτάδι της δουλείας εξεπήγασε και έλαμψε, όχι μόνον το φως της ελευθερίας, αλλά και η Ιλιάδα της νεότερης Ελλάδας.\nΣτο κλέφτικο δημοτικό τραγούδι αντικατοπτρίζεται όλη η ζωή των κλεφτών, οι σκληροί αγώνες για την αποτίναξη του τουρκικού ζυγού, αλλά κυρίως εκείνο που τονίζεται και προβάλλει ζωντανά είναι η μεγάλη μορφή των νεότερων Ελλήνων ηρώων, που με το αίμα τους εθεμελίωσαν την απελευθέρωση του Έθνους.\nΤο κλέφτικο τραγούδι έχει κάτι το ιδιαίτερο, διότι γεννήθηκε στα βουνά, τα οποία χάρη στον κλέφτη αποκτούν και αυτά αξία. Ο κλέφτης στολίζει τα βουνά και τα λαγκάδια και όταν αυτά χάσουν τα στολίδια τους θρηνούν. Ο «Άγνωστος Τραγουδιστής», λοιπόν, εξυμνεί όχι μόνον τα ανδραγαθήματα των ηρώων – κλεφτών, αλλά και τα λημέρια τους. Η κατοικία των Δώδεκα Θεών στην αρχαιότητα, ο Όλυμπος, είναι το ιερό βουνό των κλεφτών.\nΚάθε κορφή και φλάμπουρο κάθε κλαδί και κλέφτης. Γιατί οι κλέφτες εχρησιμοποιούσαν πολλές και διάφορες ή κάθε ομάδα σημαίες, ώστε ο Όλυμπος έλαμπε.\nΟ κλέφτης από την πρώτη στιγμή που αισθάνεται τον εαυτό του δίνει στη ζωή του ένα νόημα βαθύτερο. Ζει με το ιδανικό της ελευθερίας και η ελπίδα της ανάστασης του Έθνους τον αναπτερώνει, θερμαίνει την ψυχή του και τον ωθεί στην εκπλήρωση αυτής της υψηλής και ιερής αποστολής του. Η αγάπη και η προσήλωσή του στο ιδανικό της ελευθερίας, το γνώρισμα αυτό του αρχαίου βίου των Ελλήνων εμφανίζεται καθαρά στο δημοτικό τραγούδι.\nΟ κλέφτης είναι γεννημένος για μεγάλα έργα, καθώς φαίνεται καθαρά απ' όλα τα κλέφτικα τραγούδια. Δεν ανέχεται να έχει το όνομα του σκλάβου, θέλει να έχει «αδέλφια τα βράχια, να ζει ανάμεσα στους συγγενείς τα δέντρα και να τον ξυπνάνε τ' αηδόνα». Δεν ικανοποιείται από την καθημερινή ζωή. Θέλει να αναπνέει ελεύθερον αέρα και όχι μολυσμένο. Εκεί ψηλά: «Οι ανδρείοι δεν αρρωσταίνουν και οι άρρωστοι ανδρειώνουν».\nΤο επόμενο κλέφτικο τραγούδι αποκαλύπτει ότι οι γενναίοι άνδρες προτιμούσαν τη σκληρή αλλά ελεύθερη ζωή στα βουνά παρά να είναι σκλάβοι των Τούρκων. Είναι αποκαλυπτικοί οι στίχοι του κλέφτικου τραγουδιού: «Βασίλη, κάτσε φρόνιμα, να γίνεις νοικοκύρης\nΜάνα μου, εγώ δεν κάθομαι να γίνω νοικοκύρης\nΚαι να 'μαι σκλάβος των Τούρκων, Φέρε μου τ' αλαφρό σπαθί και το βαριό ντουφέκι\nνα βρω λημέρια των κλεφτών, γιατάκια καπετάνων».\nΕδώ μας δίνεται η ευκαιρία να τονίσουμε ότι υπάρχει στους στίχους αυτούς η απάντηση σε κάποιους διαστρεβλωτές (σκόπιμους) της ελληνικής ιστορίας. Ούτε λίγο ούτε πολύ αγωνίζονται να μας πείσουν ότι περνούσαν καλά οι υπόδουλοι στα χρόνια της τουρκοκρατίας. Την απάντηση δίνει ο Βασίλης του κλέφτικου τραγουδιού. Μάνα μου, εγώ δεν κάθομαι να είμαι σκλάβος των Τούρκων. Ο κλέφτης δεν κάθεται ήσυχος, γιατί η αποστολή του είναι υψηλή και έχει συνείδηση αυτής της αποστολής. Ο Θ. Κολοκοτρώνης την προσδιόρισε: Είναι η φρουρά του βασιλέως (που έπεσε στην πύλη του Αγίου Ρωμανού).\nΗ ευψυχία, αυτό το χαρακτηριστικό γνώρισμα του αρχαίου Έλληνα είναι το πρώτο γνώρισμα του νεότερου ήρωα της Ελλάδας, του κλέφτη. Είναι αξιοθαύμαστος, προκαλεί κατάπληξη η περιφρόνηση των κλεφτών στον θάνατο και τα βασανιστήρια που υποβάλλονταν, όταν συλλαμβάνονταν από τους Τούρκους. Όλα τα κλέφτικα τραγούδια μας περιγράφουν ζωντανά τον ανυπότακτο ήρωα με την αδάμαστη ψυχή.\nΥφίσταται τα φοβερότερα μαρτύρια και όμως από τα χείλη του δεν ξεφεύγει ούτε λέξη. Ήταν καθήκον και ζήτημα τιμής για τον κλέφτη να μην εκδηλώσει τον πόνο του. Ατρόμητος αντικρύζει τον θάνατο και τα μαρτύρια. Ένα μόνον τρομάζει τον κλέφτη και το όποιο συνδέεται στενά με την αντίληψη του περί τιμής μετά θάνατον και με το αίσθημα υπερηφάνειας που τον χαρακτηρίζει: το κεφάλι του. Τρέμει μη τυχόν πέσει μετά τον θάνατό του στα χέρια των απίστων:\n«Γύρισε πίσω, πάρε με, πάρε μου το κεφάλι να μη το πάρει η Παγανιά και ο Γιουσούφ Αράπης και μου το πάει στα Γιάννενα τ' Αλή Πασά του σκύλου».\nΉταν, λοιπόν, φυσικό η δημοτική Μούσα αντί για στεφάνι να πλέξει τραγούδια και να αποθανατίσει τους ήρωες αυτούς που είχαν συγκεντρώσει τις ελπίδες των πατριωτών. Ο Ρήγας Φεραίος σ' αυτούς υπολόγιζε για την επιτυχία της συνωμοσίας.\nΟ Αγώνας του 1821, χάρη στα κατορθώματα των κλεφτών, είχε ως θεμέλιο μία μεγάλη συλλογή κλέφτικων τραγουδιών, που τα τραγουδούσε το Πανελλήνιο. Τυφλοί ραψωδοί περιόδευαν στην Ελλάδα και τραγουδούσαν τα κατορθώματα των νεότερων Ελλήνων. Αυτοί οι τραγουδιστές (ραψωδοί) ήταν, κατά κάποιον τρόπο, οι λαϊκοί ιστορικοί των Ελλήνων.\nΤα κλέφτικα τραγούδια, δηλαδή, ήταν για τους κλέφτικους πολέμους ό,τι είναι σήμερα τα δελτία ειδήσεων για τις μάχες των πολέμων. Ο Κολοκοτρώνης, όταν διηγείται τη ζωή των κλεφτών και αρματωλών, γράφει ότι είχαν παιχνίδια (μουσικά όργανα), ταμπουράδες, χορούς, τραγούδια ηρωϊκά, δηλαδή, στρατιωτικές εφημερίδες.\nΌλοι οι Καπεταναίοι των κλεφτών είχαν ραψωδούς ιδιαιτέρους, που προέρχονταν συνήθως από τους συμπολεμιστές τους. Αλλά και οι ίδιοι οι Καπεταναίοι έγραφαν νέα τραγούδια ή ετροποποιούσαν παλαιότερα προσαρμόζοντας αυτά σε νεότερες υποθέσεις. Ο ίδιος ο Κολοκοτρώνης διηγήθηκε στον Τερτσέτη, ότι κάποτε βρέθηκε στην ανάγκη να ενθουσιάσει τα παλληκάρια του με τραγούδι, το οποίο ο ίδιος συνέθεσε επίτηδες γι' αυτόν το σκοπό.\nΤο τραγούδι αυτό ήταν μια παρότρυνση προς τα παλικάρια του την ημέρα του Πάσχα να ελευθερώσουν χριστιανούς αιχμαλώτους από τους Τούρκους. Πρώτα, λέει, το εξήγησα μιλητά και κατόπιν το τραγούδησα. Αυτός ο νεότερος Έλληνας αντιλαμβάνονταν καλά τη σαγηνευτική επίδραση της μουσικής και τη δυνατή συγκίνηση που δημιουργούσε με τη μελωδία… το τραγούδι του Κολοκοτρώνη μας θυμίζει το Θούριο του Τυρταίου…\nΆγετ' ω Σπάρτας Ευάνδωρ = Εμπρός, παιδιά πατέρων πολιτών της Ευάνδρου Σπάρτης.\nΑλλά, και ο Μακρυγιάννης και άλλοι ήταν δημιουργοί (ποιητές) απλοϊκοί και αυτοσχεδιαστές δημοτικών (κλέφτικων) τραγουδιών, όταν τα παλληκάρια εξαντλημένα κατέθεταν τα όπλα, οι καπεταναίοι με τα τραγούδια τους τους ενέπνεαν θάρρος για τη συνέχεια των αγώνων.\nΌπως όλα τα δημοτικά μας τραγούδια, έτσι και το κλέφτικο το χαρακτηρίζει η απλότητα, η λιτότητα, η δύναμη και η τόλμη σύλληψης και ειλικρίνειας. Μετά το τέλος της μάχης και ενώ κυριαρχούσε η συγκίνηση, ο δημοτικός ποιητής αρχίζει να συνθέτει το τραγούδι του. Έχει ακόμη εμπρός του τον ήρωα και γι' αυτόν το λόγο το τραγούδι μεταδίδει πολύ μεγάλη συγκίνηση.\nΤα κατορθώματα του κλέφτη ερέθιζαν και διέγειραν τη φαντασία του ανώνυμου τραγουδιστή, γιατί είχε άμεση αίσθηση του ηρωϊσμού των κλεφτών. Είναι γνήσια δημιουργήματα της πραγματικής στιγμής. Βέβαια ένα εξαιρετικό γεγονός τα εδημιούργησε, αλλά αυτό δεν σημαίνει ότι πρέπει να υπερβεί τα όρια του πιθανού. Γι' αυτόν τον λόγο είναι λιτά το τραγούδι χωρίς να έχει απίστευτες υπερβολές, οι επιτυχίες και οι νίκες δεν ξεπερνούν το ανθρώπινο μέτρο, τις δυνατότητες του ανθρώπου:\n«Τι είναι ο αχός που γίνεται και ταραχή μεγάλη;\nΜήνα βουβάλια σφάζονται, κι ουδέ θεριά μαλώνουν;\nΚι ουδέ βουβάλια σφάζονται, μήνα θεριά μαλώνουν,\nο Μπουκουβάλας πολεμά με χίλιους πεντακόσιους,\nστη μέση στο Κεράσοβο και στην καινούρια χώρα.\nΚόρη ξανθή εχούγιαξε από το παραθύρι:\n«πάψε Γιαννή, τον πόλεμο πάψε και τα ντουφέκια».\nΣτο τραγούδι, επίσης, του Νικοτσάρα από την αρχή μέχρι το τέλος κυριαρχεί η μορφή του κλέφτη, οι λεπτομέρειες του τόπου και του χρόνου δεν υπολογίζονται καθόλου. Σε όλα τα κλέφτικα, εκείνα, που δεσπόζει είναι η ακατάβλητη ψυχή του ήρωα. Αυτό παρατηρούμε και στο τραγούδι της Σουλιώτισσας Δέσπως:\n«Το Σούλι κι αν προσκύνησε, κι αν τούρκεψε η Κιάφα\nΔαυλί στο χέρι άρπαξε, κόρες και νύφες κράζει!\n«Σκλάβες τουρκών μη ζήσωμε παιδιά μ' μαζί ελάτε».\nΚαι τα φυσέκια άναψε και όλοι φωτιά γενήκαν».\nΑπό τη ζωή των κλεφτών βλέπουμε ότι οι περισσότεροι αρχηγοί πέθαιναν συνήθως στη μάχη σε τραγικές συνθήκες. Το κιβούρι (τάφος) του κλέφτη έχει κάτι το ιδιαίτερο. Ο ιδεώδης θάνατος για τον κλέφτη ήταν να πέσει στη μάχη. Όποιος έπεφτε στον πόλεμο ήταν σφαγάρι, όποιος πέθαινε από φυσικό θάνατο ήταν ψοφίμι.\nΊσως ο θάνατος στο τραγούδι αυτό δεν είναι γεγονός, αλλά τρόπος να φανερώσει ο ποιητής τους πόθους του. Χαρακτηριστικό είναι και εδώ η αρχαία δοξασία ότι η ζωή συνεχίζεται και πέραν του τάφου. Ο καπετάνιος θέλει να διατηρήσει τις αναμνήσεις του πολεμικού βίου και τη σύνδεση με τη ζωή και παραγγέλλει πως να κτιστεί ο τάφος του (κιβουρί).\nΣε όλα τα τραγούδια διακρίνουμε χαρακτηριστικά γνωρίσματα της φυλής, πράγμα το οποίο δέχονται καθαρά όλοι οι ξένοι μελετητές του δημοτικού μας τραγουδιού…\n«Κάμετε το κιβούρι μου, πλατύ, ψηλόν να γένει.\nΝα στέκω ορθός να πολεμώ και δίπλα να γεμίζω.\nΚι από το μέρος το δεξί αφήστε παραθύρι».\nΤα Θεοφάνεια και ο Αγιασμός των υδάτων\nΠολυφωνικά κάλαντα των Θεοφανείων από τη Δερβιτσάνη της Δρόπολης (βίντεο)\nΠρωτοχρονιάτικα έθιμα στην Ήπειρο\nΕλλάδα Ήπειρος 1821 τουρκοκρατία τραγούδι\nΚατάσχεση 56 κιλών κάνναβης στην Ηγουμενίτσα\nΑλβανία: Μετά την επίσκεψη Ερντογάν η εντολή για τ...\nΔευτέρα 16/05/22, 16:26


Από το Πισκοκέφαλο Κρήτης στο Λονδίνο... εννέα χρόνια δρόμος! | HumanStories\nΓραμμένα από Στέλιος Μοσχούλας on 03/04/2018\nΗ ΕΙΡΗΝΗ Δερμιτζάκη είναι από τα «νέα μυαλά» της Ελλάδας, που έφυγαν για το εξωτερικό, όμως δε γύρισαν πίσω αποτυχημένοι. Δεν το έχει βάλει κάτω και μέσα σε εννέα χρόνια έχει δημιουργήσει τις βάσεις για διαρκώς καλύτερα πρότζεκτ στο Λονδίνο.\nΤι κι αν περιπλανήθηκε (Κοζάνη, Αθήνα) σε Σχολές Σχεδίου, Δραματικές Σχολές, Σχολές Κινηματογράφου, μόλις εστίασε στο γράψιμο άνοιξε μπροστά της το παράθυρο της δημιουργίας. Ανακάλυψε αυτό που αγαπάει να κάνει και με το μεταπτυχιακό της στη δημιουργική γραφή, είναι κοντά για να εκδώσει το πρώτο της βιβλίο στα αγγλικά.\n«Πρέπει να ζούμε τη ζωή μας όπως τη θέλουμε. Γιατί υπάρχουν τόσοι άνθρωποι, που δεν μπορούν να τη ζήσουν, ενώ θέλουν, εξαιτίας κοινωνικών, πολιτικών συνθηκών ή λόγω ασθενειών. Επομένως «ξύπνα και ζήσε τη ζωή σου όπως τη θέλεις, γιατί είναι μία!», μεταφέρει όποτε της δίνεται η ευκαιρία, θέλοντας (είναι ένα από τα τρέχοντα πρότζεκτ της) να ξεμπλοκάρει καλλιτέχνες για να ολοκληρώσουν το έργο τους ή να μην παρατήσουν το όνειρο της ζωής τους εξαιτίας της παγκόσμιας οικονομικής κρίσης και της στενωπού στην οποία έχουν περιέλθει.\nΗ Ειρήνη Δερμιτζάκη συστήνεται στο HumanStories μέσα από τη δικιά της, μοναδική, ιστορία, που ξεκινάει από τη Σητεία όπου γεννήθηκε, συνεχίζεται στο χωριό περίπου 1.000 κατοίκων, το Πισκοκέφαλο Κρήτης όπου έζησε για πολλά χρόνια και καταλήγει (από το 2009) στο Λονδίνο των εννέα εκ. ανθρώπων!\nΗ Ειρήνη Δερμιτζάκη υπογράφει το βιβλίο διηγημάτων της με τίτλο «Αυτό που δεν γνωρίζω ακόμα», από τις Εκδόσεις Anima.Η φωτογραφία είναι από την παρουσίασή του…\nΠέρα από τη συλλογή διηγημάτων «Αυτό που δε γνωρίζω ακόμα», ευτύχισε να δει τρία από τα θεατρικά της έργα σε θεατρικές σκηνές του Λονδίνου και κάποια σενάρια για ταινίες μικρού μήκους στη μεγάλη οθόνη. Εχει στα σκαριά νέο βιβλίο (και) στα αγγλικά, ενώ «τρέχει» ένα πρόγραμμα βοήθειας καλλιτεχνών, συγγραφέων να ολοκληρώσουν το έργο τους και να μην βυθιστούν κι άλλο στην οικονομική κρίση που βιώνουμε παγκοσμίως.\n«Εχω έντονη την ανάγκη να επικοινωνήσω με την Ελλάδα. Από τότε που έφυγα ήταν σαν να ήθελα να επικοινωνώ περισσότερο, πιο πολύ με την πατρίδα μου παρά με τον κόσμο στην Αγγλία. Εχω κάνει πολλά πράγματα στο Λονδίνο, όμως δεν είναι το ίδιο να επικοινωνείς στη μητρική σου γλώσσα με κάποιον άλλο συνάνθρωπό σου. Όταν γράφω στα αγγλικά, περιορίζομαι. Οσο καλά κι αν είναι…», τονίζει η Ειρήνη και σιγά, σιγά ξετυλίγουμε το κουβάρι της ζωής της…\nΗ ΑΝΑΓΚΗ ΕΚΦΡΑΣΗΣ ΚΙ Η «ΓΕΝΝΗΣΗ» ΤΗΣ ΣΥΓΓΡΑΦΗΣ\n«Η συγγραφή μπήκε στη ζωή μου ως ανάγκη να γνωρίσω τον εαυτό μου καλύτερα. Μεγάλωσα σε ένα περιβάλλον που ήμουν σαν το αουτσάιντερ μέσα στην οικογένεια, επειδή οι γονείς μου δεν έχουν τελειώσει το δημοτικό, τα αδέρφια μου δεν τελείωσαν το Λύκειο, ήταν μια περιέργεια που είχα ως παιδί να ανακαλύπτω νέα πράγματα κι αυτή διαρκώς αυξανόταν…\n»Κι επειδή μεγάλωσα σε ένα μικρό χωριό, νομίζω ότι μου άνοιγε τον ορίζοντα η δικιά μου φαντασία, να σκέφθομαι, άλλους κόσμους, διαφορετικούς ανθρώπους, που δεν μπορούσα να γνωρίσω δεδομένων των συνθηκών. Γεννήθηκα στη Σητεία, όμως έμενα σε ένα χωριό, το Πισκοκέφαλο, έξω από τη Σητεία. Είχα λιγότερες επιρροές, όμως μεγάλη επαφή με τη φύση και ταυτόχρονα υπήρχε και μια καλλιτεχνική κατάσταση στην οικογένεια. Θυμάμαι πολλές παιδικές αναμνήσεις την Καθαρά Δευτέρα, έναν να παίζει λύρα, έναν άλλον βιολί και να τραγουδάνε από το πρωί… Υπήρχε μια καλλιτεχνική φύση, αλλά σε ένα πιο αγνό επίπεδο, σε μια πιο πρωτόλεια φάση», μάς αναφέρει η Ειρήνη Δερμιτζάκη, συγγραφέας που πλέον ζει κι εργάζεται στο Λονδίνο.\n«Από τα 18 μου έφυγα από την Κρήτη και πήγα στην Κοζάνη για να σπουδάσω. Ηθελα να δω άλλα πράγματα, πέρα από την Κρήτη. Δε με ικανοποίησε αυτό που βίωσα διότι θεώρησα ότι ήταν μια προέκταση αυτού που ζούσα πριν. Ετσι κατέβηκα από την Κοζάνη στην Αθήνα, ασχολήθηκα με το θέατρο και τον κινηματογράφο πιο εντατικά και πάλι όμως ένιωθα μια ανεπάρκεια για να ζήσω κάτι περισσότερο.\n»Από την Ελλάδα έφυγα το 2009, λίγο πριν την κρίση. Με πέτυχε σε μια φάση που ήθελα να δω κάτι άλλο, που δε με χώραγε ο τόπος, αφού με ενοχλούσε τότε η δημοσιοσχετίστικη διαδικασία το ξεκινάς με κάποια όνειρα κι ελπίδες, και μετά μπαίνεις σε μια καθημερινότητα που διαρκώς θα διαπραγματεύεσαι, θα μιλάς σε ανθρώπους επειδή πρέπει να τους μιλήσεις για να μπορέσεις να κάνεις το κάτι παραπάνω. Κι αυτό άρχισε να με περιορίζει. Η ιδέα να φύγω ήρθε από το πουθενά. Δεν ήταν κάποιο προμελετημένο σχέδιο, απλά το αποφάσισα και το έκανα μέσα σε λίγους μήνες. Βέβαια έχει σημασία κι η συγκυρία, ότι την ίδια χρονιά έχασα και τη μητέρα μου, η οποία αρρώστησε πολύ ξαφνικά. Ηταν 51 ετών, νόσησε από μια επιθετική μορφή καρκίνου και μέσα σε έξι μήνες πέθανε… Πολλές φορές ο θάνατος ενός άλλου ανθρώπου μπορεί να σε διδάξει ότι «δοκίμασε πράγματα, πήγαινε μέχρι εκεί που μπορείς να φθάσεις».\n»Η συγγραφή μπήκε εντατικά στη ζωή μου το 2002 , όταν κι έγραψα το πρώτο μου βιβλίο, το οποίο βέβαια δεν εκδόθηκε ποτέ λόγω συγκυριών. Ημουν 22 ετών, ερωτεύτηκα για πρώτη φορά, ήταν μια αδιέξοδη κατάσταση για μένα, στην οποία πέρασα έξι μήνες κλειδωμένη μέσα στο σπίτι να γράφω το μυθιστόρημα. Δεν πήγαινα στην Σχολή, δεν πήγαινα πουθενά… Το 2008 ήταν να εκδοθεί από τον Κέδρο,όμως νομίζω τότε βρισκόταν σε μια διαδικασία εξαγοράς κι ακύρωσαν 200 συμβόλαια μαζί και το δικό μου.\n»Όμως δεν το έβαλα κάτω, το γύρισα λίγο στις ταινίες και στο θέατρο. Σταμάτησα να γράφω λογοτεχνία, φτιάξαμε ορισμένες μικρού μήκους ταινίες, στο Λονδίνο έγραψα τρία θεατρικά έργα, τα οποία ανέβηκαν, μάλιστα δύο από αυτά επιδοτήθηκαν κι από το υπουργείο Πολιτισμού. Επομένως ήταν η πρώτη φορά που έπαιρνα και χρήματα στα χέρια μου από κάτι που έγραφα.\n»Παράλληλα έγραφα ένα μυθιστόρημα, σε βαθμό χελώνας, από το 2010 έως το 2017, με τίτλο «Γεννημένος looser» το οποίο δεν έχει εκδοθεί ακόμη. Συζητάω με διάφορους εκδοτικούς οίκους… Πραγματεύεται την ιστορία ενός παιδιού στην Κρήτη, το οποίο γεννιέται στη δεκαετία του ’60 και παρακολουθούμε η ζωή του μέχρι να γίνει 55 χρονών. Ουσιαστικά αυτός ο χαρακτήρας είμαι εγώ, έχει πολλά στοιχεία από εμένα. Μου θυμίζει, όμως και την ιστορία του Βαγγέλη Γιακουμάκη. Το παιδί που είναι λίγο διαφορετικό και μεγαλώνει σε μια κοινωνία που δεν μπορεί να το αποδεχθεί, γίνεται ενήλικας, φτιάχνει τη δικιά του οικογένεια, αλλά συνεχίζει να μεγαλώνει σε ένα περιβάλλον, που το πιέζει με διαφορετικούς τρόπους…».\nΤΟ ΒΙΒΛΙΟ «ΑΥΤΟ ΠΟΥ ΔΕ ΓΝΩΡΙΖΩ ΑΚΟΜΑ» ΚΙ ΟΙ ΜΙΚΡΕΣ – ΜΕΓΑΛΕΣ ΕΚΦΑΝΣΕΙΣ ΤΗΣ ΒΙΑΣ\nΤο βιβλίο της Ειρήνης Δερμιτζάκη «Αυτό που δεν γνωρίζω ακόμα» έχει κυκλοφορήσει από τις εκδόσεις Άνιμα. Και πραγματεύεται ιστορίες βίας… «Εχει να κάνει με μια δική μου αναζήτηση σε όλο αυτό. Πολλές φορές γύρω μου ή σε ανθρώπους που συσχετιζόμουν έβλεπα ότι υπάρχει μια δυσκολία να εκφράσουμε αυτό που θέλαμε κι αυτό έβγαινε ως θυμός, ως βία, ως ένταση… Το έχω δει και με τον εαυτό μου αυτό, υπήρχε μια φάση στη ζωή μου, που είχα παγώσει συναισθηματικά, δεν μπορούσα να εκφράσω τον εαυτό μου και μου έβγαινε πολλή υπερένταση και προς τον εαυτό μου και προς τους άλλους ανθρώπους…», επισημαίνει η Ειρήνη.\n«Η βία έρχεται και σε βρίσκει εκεί που δεν το περιμένεις. Στις διακοπές, στο σχολείο, στο δρόμο που περπατάς. Έρχεται απρόσκλητη την ώρα που παίζεις τα παιχνίδια σου στο παιδικό σου δωμάτιο. Σε περιμένει στον καναπέ του σαλονιού σου με το που επιστρέφεις από το γραφείο. Την κρύβεις κάτω από τα ρούχα σου ή στα μάτια σου που κοιτούν θολά. Καμιά φορά σου χαμογελά ή σε φλερτάρει σε ένα καφέ. Σου δείχνει σημάδια που επιμελώς αγνοείς. Η βία δεν έχει ηλικία, δεν έχει φύλο ή εθνικότητα. Δεν κάνει διακρίσεις, δεν είναι διακριτική. Η βία περιγράφεται και είναι συνάμα απερίγραπτη. Ιστορίες ανθρώπων που ζουν ανάμεσα μας. Της γυναίκας της διπλανής πόρτας, του άντρα που περιμένει δίπλα σου στο φανάρι. Του παιδιού που χοροπηδά επιστρέφοντας από σχολείο. Άλλοτε συγκινητικές κι άλλοτε αστείες. Βγαλμένες από την άνοστη καθημερινότητα ή το πιο εφιαλτικό παραμύθι. Γλύκα και πίκρα σε μια συνταγή που συνθέτει ολόκληρη τη ζωή ή μια φευγαλέα στιγμή των ηρώων. Είκοσι διηγήματα της βίας ή μήπως της απελπισμένης αναζήτης για τρυφερότητα;», αναφέρει η συγγραφέας στην ιστοσελίδα της, αναφορικά με τη συλλογή διηγημάτων της.\nΑΠΟΣΠΑΣΜΑΤΑ ΑΠΟ ΤΗΝ ΠΑΡΟΥΣΙΑΣΗ ΤΟΥ ΤΕΛΕΥΤΑΙΟΥ ΒΙΒΛΙΟΥ ΤΗΣ «ΑΥΤΟ ΠΟΥ ΔΕ ΓΝΩΡΙΖΩ ΑΚΟΜΑ» ΣΤΗΝ ΠΑΤΡΙΔΑ ΤΗΣ, ΤΗ ΣΗΤΕΙΑ!\n«ΝΑ ΖΗΣΕΙΣ ΤΗ ΖΩΗ ΣΟΥ ΟΠΩΣ ΤΗΝ ΘΕΛΕΙΣ»\n«Το Λονδίνο είναι μια πολύ βάρβαρη πόλη. Αν έχεις χρήματα κι είναι όλα στρωμένα στη ζωή σου, δεν έχεις κανένα πρόβλημα. Όμως αν ξεκινήσουν οι δυσκολίες, τότε μπορούν να πάνε τα πάντα στραβά. Είναι μια δύσκολη πόλη δεν υπάρχει αυτό που βιώνουμε στην Ελλάδα, να πεις μια κουβέντα με κάποιον άνθρωπο ή κάποιος θα τρέξει να σε βοηθήσει αν έχεις πρόβλημα. Οι άνθρωποι είναι πολύ πιο απομονωμένοι. Και ταυτόχρονα υπάρχει πολλή βία, η οποία δε φαίνεται. Για παράδειγμα, έτυχε να δουλέψω σε γηροκομεία στην Αγγλία, με ανθρώπους που έχουν άνοια και να κάνω μαζί τους δημιουργική γραφή και θέατρο, και πολλοί από αυτούς είχαν πολλή βίαιη συμπεριφορά. Ενας 90χρονος άνδρας, λόγω της άνοιας, δεν καταλαβαίνει που βρίσκεται, νομίζει ότι είναι πίσω στον πόλεμο, και χτυπάει έναν νοσοκόμο, του πετάει πράγματα ή τον βρίζει «γουρούνι, Χίτλερ κ.α.», υπογραμμίζει η Ειρήνη και συνεχίζει:\n»Επειδή η Αγγλία έχει πάρα πολλούς καλλιτέχνες άνεργους, ξεκίνησε ένα πρόγραμμα η Κυβέρνηση κι επιδοτεί καλλιτέχνες να δουλεύουν με ευπαθείς κοινωνικές ομάδες. Εγώ είχα κάνει μια εκπαίδευση έξι μηνών, σε ένα γκρουπ 10 καλλιτεχνών, δουλέψαμε ένα παρόμοιο πρότζεκτ που θα βοηθούσε τέτοιες ομάδες προκειμένου να βελτιώσουμε τη ζωή τους. Ετσι ξεκίνησα προγράμματα με αστέγους, μετανάστες, άτομα με αναπηρία, ανθρώπους με ψυχολογικά προβλήματα…\n»Από όλα αυτά, κατάλαβα ότι πρέπει να ζούμε τη ζωή μας όπως τη θέλουμε. Γιατί υπάρχουν τόσοι άνθρωποι, που δεν μπορούν να τη ζήσουν, ενώ θέλουν, λόγω κοινωνικών, πολιτικών συνθηκών ή λόγω ασθενειών. Επομένως ”ξύπνα και ζήσε τη ζωή σου όπως τημ επιθυμείς, όπως την έχεις ονειρευτεί, γιατί είναι μία!” Πρέπει να υπερασπίζεσαι αυτά που θέλεις να κάνεις».\nΑΠΟ ΤΟ ΠΙΣΚΟΚΕΦΑΛΟ ΤΗΣ ΚΡΗΤΗΣ, ΣΤΟ ΛΟΝΔΙΝΟ… ΕΝΝΕΑ ΧΡΟΝΙΑ ΔΡΟΜΟΣ!\nΠισκοκέφαλο – Λονδίνο εννέα χρόνια δρόμος… Ομοιότητες και διαφορές: «Οι εμπειρίες μου συνδέουν αυτές τις δύο περιοχές. Εχω κρατήσει στοιχεία από τα χρόνια που μεγάλωσα στο Πισκοκέφαλο… Την Κρητική φιλοξενία, να μιλάω άνετα για αυτά που αισθάνομαι. Ο τρόπος που επικοινωνώ με τους ανθρώπους δεν έχει αλλάξει, παρά το γεγονός ότι το Λονδίνο είναι μια απόμακρη πόλη. Σε αυτό με βοήθησε πολύ η καταγωγή μου. Μου λείπει πολύ η φύση, αφού μέχρι τα 18 μου χρόνια μεγάλωσα σε ένα χωριό 1.000 ατόμων «βουτηγμένο» στη φύση.\n»Το Λονδίνο, όμως σου δίνει απίστευτη ελευθερία. Δεν έχεις να ασχοληθείς με το τι θα πει ο γείτονας ή ο συγγενής. Είσαι ανώνυμος σε μια τεράστια πόλη εννέα εκατομμυρίων και μπορείς να βγεις έξω ακόμη και με τις πυτζάμες για να πιεις τον καφέ σου και μετά να γυρίσεις σπίτι σου. Κανένας δε σε ξέρει και κανένας δε θα σε σχολιάσει.\n»Είναι μια… σοκαριστική πόλη. Μπορείς να δεις και πράγματα που δε θα δεις ποτέ ξανά στη ζωή σου. Κυκλοφορούσα μια μέρα στην Oxford Street και πέτυχα σιαμαίους. Ηταν δύο κοπέλες, με ενωμένο το σώμα τους αλλά είχαν δύο κεφάλια. Δεν ήξερα καν ότι υπάρχει κάτι τέτοιο. Σίγουρα το υλικό είναι άφθονο στο Λονδίνο. Επίσης συναναστρέφεσαι με άλλες κουλτούρες, με ανθρώπους από όλο τον κόσμο. Ινδούς, Ευρωπαίους, Αφρικανούς. Κι είναι ωραίο να βλέπεις τις ομοιότητες, πέρα από τις διαφορές. Αυτό δε θα μπορούσα να το ζήσω στο χωριό μου.\n»Ομως το να παραμείνεις είναι το δύσκολο στο εξωτερικό κι όχι το να φύγεις από την Ελλάδα. Το Λονδίνο για πολλούς ανθρώπους είναι ένας μεταβατικός σταθμός. Ερχονται, παίρνουν κάτι που θέλουν και φεύγουν. Είτε πρόκειται για προϋπηρεσία, είτε για σπουδές, είτε επειδή μαζεύουν κάποια χρήματα και γυρνάνε στον τόπο τους. Στο Λονδίνο είσαι συνέχεια σε μια εγρήγορση, όλα γίνονται γρήγορα, δεν απολαμβάνεις τα πράγματα. Εκτός κι αν έχεις πολλά χρήματα και δεν χρειάζεται να δουλεύεις πολύ…».\nΗ Ειρήνη ονειρεύεται και σχεδιάζει το μέλλον της με πολύ όμορφα πράγματα στα… προσεχώς!\nΤΑ… ΠΡΟΣΕΧΩΣ ΤΗΣ ΕΙΡΗΝΗΣ ΔΕΡΜΙΤΖΑΚΗ, ΤΟ ΠΡΩΤΟ ΒΙΒΛΙΟ ΣΤΑ ΑΓΓΛΙΚΑ ΚΑΙ ΤΟ ΠΡΟΤΖΕΚΤ ΑΝΤΙ-ΜΠΛΟΚΑΡΙΣΜΑΤΟΣ ΚΑΛΛΙΤΕΧΝΩΝ\n«Τέλειωσα ένα μεταπτυχιακό μου στη δημιουργική γραφή και ξεκίνησα να γράφω ένα μυθιστόρημα στα αγγλικά. Πώς έγινε αυτό… Με βρήκε μια κοπέλα, η οποία ήθελε να γράψω για τη ζωή της. Στην αρχή το είδα με επιφύλαξη, όμως μετά που μιλήσαμε βρήκα σοκαριστικά κάποια πράγματα, και ξεκίνησα να γράφω ένα μυθιστόρημα το οποίο αναφέρεται σε τρεις γενιές γυναικών, στη γιαγιά της, στη μητέρα της και στην ίδια την κοπέλα. Ξεκινάει το 1950 και φθάνει μέχρι σήμερα. Εχω ήδη γράψει 10 κεφάλαια στα αγγλικά κι αυτό είναι ένα από τα μεγάλα πρότζεκτ που με απασχολούν…\n»Επίσης ασχολούμαι με το μπλοκάρισμα που παθαίνει πολύς κόσμος… Το βιώνουν αρκετοί, τόσο στην Ελλάδα όσο κι εδώ στο Λονδίνο. Οσοι γεννηθήκαμε μετά το ’80, είχαμε πρόσβαση σε όλα… Ηθελες να κάνεις μεταπτυχιακό, διδακτορικό, να σπουδάσεις ό, τι θέλεις… Ομως μετά το Πανεπιστήμιο βγήκαμε σε μια εποχή – λόγω της κρίσης – που είχε περιθώριο στις πολλές προσδοκίες αλλά χωρίς να έχουμε πρόσβαση στην ευκαιρία. Και αντιλαμβάνομαι ότι πολύς κόσμος περνάει από αυτήν τη διαδικασία και παραιτείται από αυτό που ονειρευόταν να κάνει όταν βρισκόταν στην ηλικία των 20 ετών. Οποτε δουλεύω κυρίως με συγγραφείς, που παθαίνουν μπλοκάρισμα και δεν μπορούν να τελειώσουν ένα βιβλίο, ένα σενάριο κ.α. Κάνω μαζί τους προπόνηση, κοουτσάρισμα προκειμένου να τους εμψυχώσω να γυρίσουν πίσω στην τέχνη τους, αλλά και να τελειώσουν ένα ημιτελές έργο».\nΜπορείτε να γνωρίσετε περισσότερο την Ειρήνη στην ιστοσελίδα της…\n… Και διαβάζοντας το πολύ ενδιαφέρον βιογραφικό της.\nΚαι στα Social Media της…


Η κίνηση θαυμάστριας που εξέπληξε τον Νίκο Μακρόπουλο - Star.gr\nLIFESTYLE Τετάρτη, 22 Νοεμβρίου 2017, 18:00\nΟ Έλληνας τραγουδιστής μίλησε για όλους και για όλα\nΜε θέα το απέραντο γαλάζιο, στο ησυχαστήριο του στη Νέα Ηράκλεια Χαλκιδικής, αγκαλιά με τα μαύρα Λαμπραντόρ του, Όπρα και Κούγκαρ, ο Νίκος Μακρόπουλος παραχώρησε μία εφ όλης της ύλης συνέντευξη στο περιοδικό «YOU». Με το νέο του cd με τίτλο «Τι να το κάνω» που περιλαμβάνει 13 ολοκαίνουργια τραγούδια, που μόλις κυκλοφόρησε από τη Sonar/Heaven Music, o αγαπημένος τραγουδιστής βρίσκεται στην καλύτερη του φάση.\nΔείτε αποσπάσματα από την συνέντευξή του:\nΝιώθω παρακολουθώντας το πρόγραμμα τις προάλλες ότι είσαι στην καλύτερή σου φάση και ότι έχεις ξαναγεννηθεί... Μπορείς να μου πεις το μυστικό της ευτυχίας αυτής;\n«Δεν υπάρχει ιδιαίτερο μυστικό, απλά τολμώ να πω ότι είμαι πάρα πολύ καλά αυτή την εποχή .Αισθάνομαι γεμάτος και ικανοποιημένος γενικότερα από την ζωή μου- δεν θα έλεγα ευτυχισμένος γιατί είναι βαριά κουβέντα- είμαι όμως κοντά».\n«Ναι, γεννήθηκα στον Άγιο Φανούριο στην Κάτω Τούμπα, παιδί μιας όχι και τόσο εύπορης οικογένειας αλλά δεν μας έλειψε τίποτα από την ζωή μας. Ό, τι ζητήσαμε το είχαμε, αφού ο πατέρας μας ήταν δουλευταράς και είναι ακόμα δηλαδή ο άνθρωπος, τον έχω στη ζωή, ενώ την μαμά μας την χάσαμε το καλοκαίρι...»\nΕσύ δουλεύεις από μικρός...\n«Ναι παρόλο που δεν είχα ανάγκη τότε να δουλεύω, μου άρεσε από πιτσιρίκος η δουλειά γιατί ήθελα να έχω αυτονομία, το δικό μου πορτοφόλι, να έχω γεμάτη την τσέπη μου, να κάνω αυτό που θέλω, χωρίς να ζητάω από κανέναν».\nΈρχεσαι στην Αθήνα από την Θεσσαλονίκη και θυμάμαι τότε “διχάζεις” τον κόσμο. Άλλοι λέγανε ότι κατεβαίνει ο Μακρόπουλος και θα γίνει χαμός και άλλοι έλεγαν “έλα μωρέ, και τι έγινε;”... Σωστά θυμάμαι;\n«Πολύ σωστά θυμάσαι γιατί υπήρχε μια 4ετία τότε που δούλευα στην Θεσσαλονίκη μαζί με την Πάολα, 6 μέρες την εβδομάδα, 11,5 μήνες τον χρόνο, είχα επιτυχίες, “Είμαι σε κατάσταση εκτάκτου ανάγκης”, “Ύποπτο”και γινόταν πανικός. Τότε συνειδητοποιώ λοιπόν ότι όταν κάποιος θέλει να «τρυπήσει» και να μπει στο σύστημα, στον χώρο, οι γνώμες διχάζονται -και δεν ισχύει αυτό μόνο για μένα -για όποιον προσπαθήσει να κάνει ντόρο παλεύοντας να διεκδικήσει μια θέση. Όποιος τολμήσει κάτι τέτοιο λοιπόν, τον πολεμάνε πριν μπει στο παιχνίδι, ένα παιχνίδι που έχει να κάνει με την κορυφή και την καριέρα...»\nΉσουνα προετοιμασμένος για αυτό το παιχνίδι και τον πόλεμο;\n«Δεν μπορώ να πω ότι ήμουνα προετοιμασμένος, αλλά σίγουρα δεν ήμουνα και απροετοίμαστος, δεν με βρήκε αυτό σε μικρή αλλά σε μεγάλη ηλικία».\nΤα σουξέ σου τα μετράς;\n«Όχι πια γιατί δεν ξέρω τι είναι σουξέ, ο χρόνος δείχνει πόσο αντέχουν οι επιτυχίες και δεν το λέω από μετριοφροσύνη».\nΕσύ όμως είσαι ψημένος στη δουλειά, δεν γίνεται να μην καταλαβαίνεις αν ένα τραγούδι θα κάνει χαμό...\n«Δεν μπορείς πια να προβλέψεις γιατί άλλαξαν τα ακούσματα του κόσμου, είναι τελείως διαφορετικά από αυτά, ενός τραγουδιστή. Τα 18χρονα παιδιά σήμερα θέλουν να ακούνε τα τραγούδια που εσύ ξεκίνησες, μα πόσο μπορείς να μείνεις με αυτά που ξεκίνησες;»\nΕίναι συγκινητικό όταν βλέπεις αυτά τα νέα παιδιά να τραγουδάνε τις επιτυχίες σου;\n«Εκεί εντυπωσιάζομαι, αλλά πιο πολύ εντυπωσιάζομαι όταν άνθρωποι πάνω από τα 50 τραγουδάνε σημερινά τραγούδια μου που δεν είναι και τόσο αντιπροσωπευτικά στο λαϊκό στοιχείο».\nΗ εποχή φτιάχνει σουξέ, καλλιτέχνες; Δεν γίνεται λίγο της κακομοίρας από καλλιτέχνες; Εγώ ανοίγω το ραδιόφωνο και δεν καταλαβαίνω εκτός ελαχίστων εξαιρέσεων ποιος τραγουδάει...\n«Γίνεται της κακομοίρας, αλλά θα μπορούσες να φανταστείς την ζωή μας χωρίς μουσική, να είμαστε μουγγοί; Πάμε τώρα στο ραδιόφωνο, ναι υπάρχουν οι φωνές που ξεχωρίζουν και κάνουν την διαφορά ενώ όλοι οι άλλοι προσπαθούν να μπουν στο παιχνίδι. Παλιά μου έλεγε ο Αλέκος Χρυσοβέργης “εσύ είσαι ιδιαιτερόφωνος” και δεν καταλάβαινα τι εννοούσε και το συνειδητοποιώ τώρα, ότι όταν τραγουδούσε ο Μητροπάνος καταλάβαινες ότι είναι αυτός, ο Καρράς, ο Βοσκόπουλος κλπ, κλπ, όλοι οι άλλοι προσπαθούν να δώσουν το στίγμα τους».\nΘα ήθελες κάποια στιγμή να απομονωθείς στο εξοχικό σου στη Νέα Ηράκλεια Χαλκιδικής;\n«Ζω εκεί αρκετούς μήνες τον χρόνο και είναι το καταφύγιό μου, όταν γεμίσω εδώ πολύ βαβούρα και άγχος, πάω εκεί και ξεφεύγω, απομονώνομαι και ησυχάζω, έχω και τα σκυλιά μου την Όπρα και τον Κούγκαρ, είναι μαμά και γιος, η μαμά είναι δική μου, ο γιος της Γιούλης της συντρόφου μου, έχουμε υιοθετήσει από ένα “παιδί”...»\nΕίσαι άντρας παλαιάς κοπής;\n«Έχω το savoir vivre της παλιάς εποχής αλλά οι αντιλήψεις μου είναι σημερινές, είμαι υπέρ του φεμινιστικού κινήματος...»\nΕίσαι λάτρης του ωραίου φύλου...\n«Εννοείται, καταρχήν έχω γεννηθεί από γυναίκα δεν μπορεί να μην λατρεύω την γυναίκα».\nΟ γιος σου θα ακολουθήσει την δουλειά σου;\n«Όχι έχει πάρει το πτυχίο του πρόσφατα σαν αρχιτέκτονας, θα κάνει το μεταπτυχιακό του, δεν έχει κατασταλάξει ακόμα όμως τι θα κάνει. Έχει κάνει όμως όλο το artwork για το εξώφυλλο και το animation του νέου άλμπουμ μου , μαζί με έναν φίλο του, τον Στάθη Τσαβαλιά (insane51) που είχε αυτή την πρωτοποριακή ιδέα. Ο Τάσος έχει την καλλιτεχνία μέσα του ασχολείται όμως με άλλο είδος μουσικής, τη hip hop.»\nΠως είναι οι μεταξύ σας σχέσεις;\n«Άριστη, μιλάμε 4- 5 φορές την ημέρα κάθε μέρα, δεν είμαι μόνο μπαμπάς του είμαι και φίλος του και τα πάντα».\nΈχεις μια σχέση με την Γιούλη Τάσσου πολλά χρόνια. Η συγκεκριμένη στοχοποιήθηκε από κάποιους που την αποκάλεσαν πέτρα του σκανδάλου για τον χωρισμό σου...\n«Σε καμία περίπτωση δεν ήταν η πέτρα του σκανδάλου η Γιούλη. Κανένας άνθρωπος δεν πρέπει να μένει μόνος του, ούτε ακόμα και στον Παράδεισο. Η Γιούλη πράγματι στοχοποιήθηκε αλλά νομίζω ότι τώρα πια που πέρασαν τα χρόνια, τα ερωτήματα όλα αυτά έχουν λυθεί και τα σύννεφα έχουν φύγει, είναι παρελθόν όλα αυτά».\nΘα παντρευτείς ξανά;\n«Γιατί όχι; Δεν το αποκλείω».\nΕίσαι εύκολος ή δύσκολος άνθρωπος στην συμβίωση;\n«Αυτό μπορεί να στο πει η Γιούλη που συμβιώνει μαζί μου, για να είναι όμως τόσα χρόνια μαζί μου σημαίνει ότι δεν είμαι κακός...».\nΠες μου κάτι παρανοϊκό που σου έχει τύχει με θαυμάστρια...\n«Κάποτε το 2007 τραγουδούσα στο Fever και ήρθε στο καμαρίνι μου μια γυναίκα που είχε γράψει ένα βιβλίο για μένα και το ξεκινούσε από την κηδεία μου...Μου έφερε ένα βιβλίο 400 σελίδες ολόκληρο μυθιστόρημα. Η ιστορία ήταν υποτίθεται μια παράνομη σχέση μου, που την είχα παράλληλα με την γυναίκα μου που ήρθε στην κηδεία μου. Πραγματικά απίστευτο..»


Η αυτοδυναμία ως εθνικός στόχος | Η ΚΑΘΗΜΕΡΙΝΗ\n16.09.2021 • 20:56\nΣτην προεκλογική περίοδο, το κόμμα που καθιστά το δίλημμά του κυρίαρχο κερδίζει και τις εκλογές. Βασική προϋπόθεση γι’ αυτό είναι να μπορέσει να το συγκροτήσει με τρόπο απλό και πειστικό. Η Νέα Δημοκρατία φαίνεται πως βρήκε το δίλημμα ενώπιον του οποίου θα θέσει τους πολίτες. Αυτοδυναμία ή πολιτική αστάθεια. Και το μόνο κόμμα που μπορεί να κινηθεί στο όριο της αυτοδυναμίας είναι η Νέα Δημοκρατία. Δηλαδή, με την ομιλία του στη Θεσσαλονίκη ο πρωθυπουργός μετέτρεψε τον στρατηγικό στόχο του κόμματός του σε εθνικό στόχο. Το ζητούμενο είναι να πείσει τους πολίτες για την αναγκαιότητα μιας αυτοδύναμης κυβέρνησης. Πάντως, είναι σαφές πως είκοσι ένα μήνες περίπου πριν από τις εθνικές εκλογές η Νέα Δημοκρατία ανοίγει τα χαρτιά της για τη διακύβευση αυτών των εκλογών. Θα έλεγα πως σε αυτό το γήπεδο παίζει χωρίς αντίπαλο. Ο Αλ. Τσίπρας, πριν θέσει στην κρίση των πολιτών τη στρατηγική της «προοδευτικής» κυβέρνησης, θα πρέπει πρώτα να αποταθεί στους κ. Βαρουφάκη, Κουτσούμπα και σε όποιον αναλάβει την ηγεσία του ΚΙΝΑΛ, για να τους δελεάσει ώστε να συνεργαστούν μαζί του. Και αφού το κατορθώσει, αν το κατορθώσει, να πείσει τους πολίτες πως αποτελεί την προτιμητέα εναλλακτική στην αυτοδυναμία της Νέας Δημοκρατίας. Μακριά και επίπονη αυτή η διαδρομή του Αλ. Τσίπρα, με ελάχιστα περιθώρια επιτυχίας. Αυτοί που θα πρέπει να συμφωνήσουν είναι πολλοί και η σταθερότητα του κυβερνητικού σχήματος που θα προκύψει, αν όλα εξελιχθούν θετικά για τον Αλ. Τσίπρα, είναι αμφιβόλου διάρκειας, καθώς η κοινοβουλευτική πλειοψηφία θα είναι οριακή.


Θοδωρής Πετρίδης: "Όλα θα φανούν μέσα στο γήπεδο" - ΕΙΔΗΣΕΙΣ ΤΩΡΑ | ΕΝΑ ΚΑΙ ΕΝΑ ΝΕΑ | ΕΛΛΑΔΑ ΣΗΜΕΡΑ |1ki1news.gr\nHome ΑΘΛΗΤΙΚΑ Ελλάδα Θοδωρής Πετρίδης: "Όλα θα φανούν μέσα στο γήπεδο"\nΘοδωρής Πετρίδης: "Όλα θα φανούν μέσα στο γήπεδο"\nena ki ena nea 11:50:00 π.μ. ΑΘΛΗΤΙΚΑ , Ελλάδα Edit\nΕπιμέλεια: Γιάννης Παρασκευαΐδης\nΟ κυπελλούχος ΠΑΟΚ ξεκίνησε τη νέα χρονιά με όνειρα και φιλοδοξίες για νέα τρόπαια, με τον αρχηγό της ομάδας, Θοδωρή Πετρίδη να μιλάει για όλα στο PAOK24.COM!\nΣυγκεκριμένα ο έμπειρος αθλητής του Δικεφάλου του Βορρά σχολίασε τις αλλαγές που έγιναν στην ομάδα, το νέο πρωτάθλημα στο οποίο μπήκε ο Ολυμπιακός μετά την εξαγορά του ΙΕΚ Ξυνή Δικέα, αλλά και τα όσα… τραγικά γίνονται από τους ανθρώπους του Δήμου Ευόσμου-Κορδελιού, σχετικά με το γήπεδο.\nΑρχικά τόνισε πως: «Για μένα ο ΠΑΟΚ είναι οικογένεια. Είμαι πολύ χαρούμενος που μπαίνω στη 13η σεζόν μου με την ασπρόμαυρη φανέλα. Όσο μου λείπει η οικογένειά μου όταν δεν τη βλέπω άλλο τόσο μου λείπει και ο ΠΑΟΚ. Είμαι γεμάτος ενέργεια, θετική αύρα και όρεξη για την καινούργια σεζόν. Σιγά σιγά θα προσπαθήσουμε εμείς οι παλαιότεροι να βάλουμε σε αυτό το κλίμα και τα νέα παιδιά που ήρθαν. Καλή σεζόν να έχουμε, χωρίς τραυματισμούς».\nΣχετικά με τη νέα σεζόν: «Πάντα είμαι αισιόδοξος. Νομίζω πως φέτος αλλάξαμε βασικά πράγματα όπως ο προπονητής μας. Με αυτή την ευκαιρία θέλω να ευχαριστήσω τον προηγούμενο κόουτς, τον Νίκο Γεωργιάδη για την άψογη συνεργασία μας. Ο Στέλιος Σεϊρεκίδης ήταν και στο παρελθόν στην ομάδα. Για μένα προσωπικά είναι και ο χαντμπολικός μου πατέρας καθώς λόγω αυτού ξεκίνησα να παίζω χάντμπολ. Είμαι πολύ χαρούμενος που είναι και πάλι μαζί μας».\nΓια το αν περιμένει ένα πιο ανταγωνιστικό πρωτάθλημα:\n«Είναι θετικό για μένα το ότι ο Ολυμπιακός μπήκε στο άθλημα. Η ΑΕΚ και ο ΟΣΦΠ σύμφωνα με τους δημοσιογράφους του Λεκανοπεδίου είναι τα μεγάλα φαβορί. Εμάς θα τοποθετούν τρίτους στη σειρά. Όλα θα φανούν μέσα στο γήπεδο. Εγώ αυτό που έχω να πω είναι ότι αυτό που μπορούμε να βγάλουμε εμείς σαν ΠΑΟΚ δεν μπορούν να το βγάλουν οι άλλοι σύλλογοι. Θέλουμε να πιστεύουμε ότι θα είναι και ο κόσμος δίπλα μας για να πάμε καλά».\nΣχετικά με το θέμα του γηπέδου στον Εύοσμο: «Είναι αστείο να μην θέλει ένας Δήμος τη μεγαλύτερη ομάδα της Θεσσαλονίκης. Μόνο διαφήμιση μπορεί να είναι για την περιοχή. Από αυτά που άκουσα το… άσπρο γινόταν μαύρο μέσα σε ένα λεπτό. Θέλω να πιστεύω ότι στο τέλος θα βρεθεί λύση για να παίξουμε κάποια ματς Δυτικά. Γνωρίζω ότι εκεί υπάρχουν ιστορικοί ΣΦ ΠΑΟΚ που θα στηρίξουν αυτή την προσπάθεια».\nΣχετικά με το τι σκέφτηκε μόλις είδε την κλήρωση και το ντέρμπι απέναντι στον Ολυμπιακό τη 2η αγωνιστική: «Είπα… "ωραία, καλύτερα να τελειώνουμε νωρίς"».


Πώς καθαρίζουμε σωστά τα αυτάκια του κατοικιδίου μας; | Γόβα Στιλέτο\nΑρχική Pet Πώς καθαρίζουμε σωστά τα αυτάκια του κατοικιδίου μας;\nΚυριακή 16 Μαΐου 2021, 17:00\nΣυνήθως το καθάρισμα των αυτιών του σκύλου μας, σπάνια είναι μέσα στις προτεραιότητες μας, όσον αφορά τη φροντίδα του, γι΄αυτό δεν είναι λίγες οι φορές που εκδηλώνονται προβλήματα στην περιοχή.\nΜερικά σκυλιά έχουν φυσικά υγιή, καθαρά αυτιά και μπορεί να μην χρειάζεται ποτέ να καθαρίσουν τα αυτιά τους, ενώ άλλα σκυλιά χρειάζονται τακτικό καθαρισμό αυτιών για να αποτρέψουν τη συσσώρευση βρωμιάς που μπορεί να οδηγήσει σε λοιμώξεις του αυτιού .\nΟ έλεγχος της υγείας των αυτιών του σκύλου σας είναι κάτι που πρέπει να κάνετε σε τακτική βάση. Το σκυλί σας απολαμβάνει πιθανώς να τρίβεται τα αυτιά του όταν είναι υγιές, αλλά αν απομακρυνθεί από εσάς μπορεί να είναι επώδυνο .\nΜπορείτε επομένως να αρχίσετε να αξιολογείτε την κατάστασή τους κάνοντας απαλό μασάζ στα αυτιά του σκύλου σας.\nΕάν παρατηρήσετε μια ελαφριά μυρωδιά ή δείτε το σκυλί σας να κουνάει το κεφάλι του περισσότερο από το συνηθισμένο, ίσως είναι καιρός να τον καθαρίσετε. Εάν το αυτί του σκύλου σας είναι κόκκινο και φλεγμονή, μυρίζει μαγιά ή φαίνεται να πονάει, επικοινωνήστε με τον κτηνίατρό σας. Αυτά τα συμπτώματα μπορεί να υποδηλώνουν λοίμωξη στο αυτί, ψύλλους ή ακάρεα ή αλλεργίες και απαιτούν ιατρική βοήθεια. Ο καθαρισμός ενός μολυσμένου αυτιού συχνά προκαλεί περισσότερο κακό παρά καλό.\nΤο μόνο που χρειάζεστε είναι: βαμβάκι ή γάζα, ένα διάλυμα καθαρισμού αυτιών και μια πετσέτα.\nΠώς να καθαρίσετε τα αυτιά του σκύλου σε 3 εύκολα βήματα\nΠροσπαθήστε να καθαρίσετε τα αυτιά του σκύλου σας όταν είναι ήρεμος, καθώς αυτό θα διευκολύνει τη διαδικασία. Μην φοβάστε να χρησιμοποιήσετε λιχουδιές για να γλυκάνετε τη συμφωνία.\nΠιέστε ένα εγκεκριμένο κτηνίατρο διάλυμα καθαρισμού αυτιών για να γεμίσετε το κανάλι του αυτιού του σκύλου σας και κάντε απαλό μασάζ στη βάση του αυτιού για περίπου 30 δευτερόλεπτα. Θα ακούσετε έναν θρυμματικό ήχο καθώς το προϊόν απομακρύνει τα συντρίμμια και τη συσσώρευση. Μην αφήνετε το άκρο του εφαρμογέα να αγγίζει το αυτί του σκύλου σας, καθώς αυτό μπορεί να εισάγει βακτήρια.\nΑφήστε το σκυλί σας να κουνήσει το κεφάλι του. Εδώ μπαίνει η πετσέτα - μπορείτε να τη χρησιμοποιήσετε για να προστατευτείτε από το σπρέι και να σκουπίσετε το πρόσωπό της. Μόλις το σκυλί σας τελειώσει το κούνημα, πάρτε το βαμβάκι ή γάζα και σκουπίστε απαλά το κανάλι του αυτιού, χωρίς να ξεπεράσετε το βάθος μιας άρθρωσης. Εάν ο σκύλος σας φαίνεται να υποφέρει κατά τον καθαρισμό, σταματήστε και συμβουλευτείτε τον κτηνίατρό σας.\nΠώς να αλλάξετε τροφή στο γατάκι σας σταδιακά